title: भारतीय आयुर्विज्ञान अनुसंधान परिषद

text: यह प्रभाग प्रकाशन (हि‍न्‍दी सहि‍त) मीडि‍या से सम्‍पर्क स्‍थापि‍त करने सहित सूचना एवं संचार के क्षेत्रों में कार्यरत है । इसके अलावा यह प्रभाग परि‍षद के पुस्‍तकालय और सूचना नेटवर्क, जैव सूचनावि‍ज्ञान की गति‍वि‍धि‍यों और परि‍षद द्वारा प्रकाशि‍त शोध पत्रों के वि‍ज्ञानमि‍तीय अध्‍ययनों से भी संबद्ध है । प्रमुख प्रकाशनों में मासि‍क इंडि‍यन जर्नल ऑफ मेडि‍कल रि‍सर्च, आईसी एमआर बुलेटि‍न, आईसीएमआर पत्रि‍का और परि‍षद की वार्षिक रि‍पोर्ट (वार्षि‍क प्रति‍वेदन) सम्‍मि‍लि‍त हैं। इस प्रभाग के अन्‍तर्गत जैव सूचना वि‍ज्ञान केन्‍द्र द्वारा आई.सी.एम.आर. वेबसाईट पर सूचना उपलब्‍ध कराई जाती है।


title: भारतीय आयुर्विज्ञान अनुसंधान परिषद

text: इस प्रभाग के अंतर्गत बौद्धि‍क सम्‍पदा अधि‍कार यूनि‍ट द्वारा आई सी एम आर से समर्थि‍त सभी अनुसंधान (इंट्राम्‍युरल/एक्‍स्‍ट्राम्‍युरल) के संबंध में बौद्धि‍क सम्‍पदा अधि‍कार संबद्ध पहलुओं पर तकनीकी, वैधानि‍क और अन्‍य सभी सहायता तरह की उपलब्‍ध कराई जाती है।


title: भारतीय आयुर्विज्ञान अनुसंधान परिषद

text: इस सेल द्वारा लोगों की स्‍वास्‍थ्‍य समस्‍याओं को दूर करने के लि‍ए भारतीय स्‍वास्‍थ्‍य प्रणालि‍यों को सुदृढ़ बनाने और उन्‍हें बेहतर बनाने के उद्देश्‍य से अनुसंधान को सहायता प्रदान की जाती है।


title: भारतीय आयुर्विज्ञान अनुसंधान परिषद

text: इस यूनि‍ट द्वारा आई सी एम आर के संस्‍थानों/केन्‍द्रों/इकाइयों में स्थि‍त 25 ट्रांसलेशनल अनुसंधान कक्षों की गति‍वि‍धि‍यों को सहायता प्रदान की जाती है। इन गतिविधियों में नियतकालिक पहचान, ऐसी प्रौद्योगिकियों की नियतकालिक पहचान, उनका विकास और परीक्षण सम्मिलित है, जिनमें राष्‍ट्रीय स्‍वास्‍थ्‍य सुरक्षा कार्यक्रमों/चिकित्‍सीय व्‍यवहार में परिवर्तित किए जाने की संभाव्‍यता हो।


title: भारतीय आयुर्विज्ञान अनुसंधान परिषद

text: इस यूनिट द्वारा सामाजिक एवं व्‍यवहारात्‍मक अनुसंधान के क्षेत्र में टास्‍क फोर्स अध्‍ययनों/परियोजनाओं को वित्‍तीय सहायता प्रदान करने की प्रक्रिया अपनाई जाती है। हाल के दिनों में जिन क्षेत्रों को सम्मिलित किया गया है, वे हैं – किशोवय का प्रजनन स्‍वास्‍थ्‍य और यौन व्‍यवहार, महिलाओं के प्रजनन स्‍वास्‍थ्‍य से संबद्ध मामले, एचआईवी/एड्स और स्‍वास्‍थ्‍य सेवा अनुसंधान।


title: भारतीय आयुर्विज्ञान अनुसंधान परिषद

text: यह प्रभाग विशिष्‍ट समझौतों/सहमति ज्ञापनों के तत्‍वावधान में भारत और अन्‍य देशों की/अंतर्राष्‍ट्रीय एजेंसियों के बीच जैवआयुर्विज्ञान अनुसंधान में अंतर्राष्‍ट्रीय सहयोग को सुगम बनाता है और उसका समन्‍वयन करता है।


title: भारतीय आयुर्विज्ञान अनुसंधान परिषद

text: अन्तर्राष्‍ट्रीय संगठनों के साथ हस्‍ताक्षर युक्‍त पारस्‍परिक समझौतों के अंतर्गत सहयोग के पहचाने गए क्षेत्रों में संयुक्‍त रूप से वैज्ञानिक बैठकों, सेमिनार, कार्यशालाओं और संगोष्ठियों के आयोजन तथा वैज्ञानिक सूचना के आदान-प्रदान के माध्‍यम से अंतर्राष्‍ट्रीय स्‍वास्‍थ्‍य को बढ़ावा दिया जाता है।


title: भारतीय आयुर्विज्ञान अनुसंधान परिषद

text: वरिष्‍ठ उपमहानिदेशक की अध्‍यक्षता में यह प्रभाग परिषद के सभी कैडर्स यथा-स्‍वास्‍थ्‍य अनुसंधान वैज्ञानिक, तकनीकी, प्रशासनिक और वित्‍त तथा लेखा; परिषद के कर्मचारियों की सेवा स्थितियों से जुड़े मामलों, राजभाषा विभाग संबंधी मामलों, आरक्षित वर्गों के कल्‍याण के प्रबंधन तथा संसद संबंधी कार्य के समन्‍वयन के लिए उत्‍तरदायी है।


title: भारतीय आयुर्विज्ञान अनुसंधान परिषद

text: यह प्रभाग परिषद के वित्‍त/बजट के नियंत्रण, लेखा और आन्‍तरिक लेखा-परीक्षण के अनुरक्षण, परिषद के वार्षिक रसीद एवं भुगतान लेखा, आय एवं व्‍यय लेखा तथा बैलेंस शीट को तैयार करने तथा परिषद के फण्‍ड के निवेश संबंधी कार्यों के लिए उत्‍तरदायी है।


title: भारतीय आयुर्विज्ञान अनुसंधान परिषद

text: यह प्रभाग विभिन्‍न संस्‍थानों में जैवसांख्यिकी सहित लाइफ साइंसेज़ और समाज विज्ञान में पीएचडी करने हेतु जूनियर रिसर्च फेलोशिप उपलब्‍ध कराने के लिए अभ्‍यर्थियों के चयन हेतु राष्‍ट्रीय स्‍तर पर एक परीक्षा का संचालन करता है।


title: भारतीय आयुर्विज्ञान अनुसंधान परिषद

text: यह यूनिट औषधीय पादपों के क्षेत्र में पुस्‍तकों/मोनोग्राफ्स की श्रृंखला के प्रकाशन से संबद्ध है। इन प्रकाशनों में सम्मिलित हैं – रिव्‍यूज़ ऑन इंडियन मेडिसिनल प्‍लांट्स; क्‍वालिटी स्‍टैण्‍डर्ड्स ऑफ इंडियन मेडिसिनल प्‍लांट्स, मोनोग्राफ्स ऑफ डिसीज़ेज़ ऑफ पब्लिक हेल्‍थ इंपॉर्टेंस।


title: भारतीय आयुर्विज्ञान अनुसंधान परिषद

text: अन्‍य गतिविधियों में सम्मिलित हैं – पादप-संघटकों के चिन्‍हक को तैयार करना तथा भंडार का विकास, औषधीय पादपों में भारी धातुओं और चिरस्‍थाई पेस्‍टीसाइड्स (नाशकजीवनाशी तत्‍वों) का विश्‍लेषण तथा चयनित आयुर्वेदिक पादप औषधियों की पहचान को स्‍थापित करना।


title: शम्मी कपूर

text: शम्मी कपूर (जन्म: 21 अक्टूबर, 1931 निधन: 14 अगस्त, 2011) हिन्दी फ़िल्मों के एक अभिनेता थे। उन्होने जंगली, तुमसा नहीं देखा, दिल देके देखो, सिंगापुर, कॉलेज गर्ल, प्रोफेसर, चाइना टाउन, प्यार किया तो डरना क्या, कश्मीर की कली, जानवर, तीसरी मंज़िल, अंदाज़, एन ईवनिंग इन पेरिस, ब्रह्मचारी और सच्चाई जैसी हिट फ़िल्मों में काम किया।


title: शम्मी कपूर

text: शम्मी कपूर का जन्म २१ अक्टूबर १९३१ को बंबई(प्रस्तुत मुंबई) में हुआ, इनके पिता पृथ्वीराज कपूर जाने माने अभिनेता थे अभिनय इनको विरासत में मिला था। शम्मी कपूर की पहली शादी अभिनेत्री गीता बाली से हुई, लेकिन १९६५ मे चेचक की वजह से गीता की म्रत्यु हो गयी। इसके पश्चात शम्मी कपूर ने नीला देवी से शादी की। १४ अगस्त २०११ की सुबह ५:१५ को इनका निधन हो गया। वे ७९ वर्ष के थे।


title: शम्मी कपूर

text: साल 1953 में रिलीज फ़िल्म जीवन 'ज्योति' से बतौर अभिनेता शम्मी कपूर ने बॉलीवुड में कदम रखा। शम्मी कपूर की शुरुवाती फ़िल्में जीवन ज्योति, रेल का डिब्बा और गुल सनोवर थीं। शम्मी कपूर ने मुख्य अभिनेता के रूप में 50 से अधिक फ़िल्मों में अभिनय किया है और सहायक भूमिकाओं में 20 से अधिक फ़िल्मों में अभिनय किया है। उन्होने फ़िल्म ब्रह्मचारी (1968) में अपने प्रदर्शन के लिए सर्वश्रेष्ठ अभिनेता का फ़िल्मफेयर पुरस्कार जीता है।


title: पटना के पर्यटन स्थल

text: वर्तमान बिहार राज्य की राजधानी पटना को ३००० वर्ष से लेकर अबतक भारत का गौरवशाली शहर होने का दर्जा प्राप्त है। यह प्राचीन नगर पवित्र गंगानदी के किनारे सोन और गंडक के संगम पर लंबी पट्टी के रूप में बसा हुआ है। इस शहर को ऐतिहासिक इमारतों के लिए भी जाना जाता है। पटना का इतिहास पाटलीपुत्र के नाम से छठी सदी ईसापूर्व में शुरू होता है। तीसरी सदी ईसापूर्व में पटना शक्तिशाली मगध राज्य की राजधानी बना। अजातशत्रु, चन्द्रगुप्त मौर्य, सम्राट अशोक, चंद्रगुप्त द्वितीय, समुद्रगुप्त यहाँ के महान शासक हुए। सम्राट अशोक के शासनकाल को भारत के इतिहास में अद्वितीय स्‍थान प्राप्‍त है। पटना एक ओर जहाँ शक्तिशाली राजवंशों के लिए जाना जाता है, वहीं दूसरी ओर ज्ञान और अध्‍यात्‍म के कारण भी यह काफी लोकप्रिय रहा है। यह शहर कई प्रबुद्ध यात्रियों जैसे मेगास्थनिज, फाह्यान, ह्वेनसांग के आगमन का भी साक्षी है। महानतम कूटनीतिज्ञ कौटिल्‍यने अर्थशास्‍त्र तथा विष्णुशर्मा ने पंचतंत्र की यहीं पर रचना की थी। वाणिज्यिक रूप से भी यह मौर्य-गुप्तकाल, मुगलों तथा अंग्रेजों के समय बिहार का एक प्रमुख शहर रहा है। बंगाल विभाजन के बाद 1912 में पटना संयुक्त बिहार-उड़ीसा तथा आजादी मिलने के बाद बिहार राज्‍य की राजधानी बना। शहर का बसाव को ऐतिहासिक क्रम के अनुसार तीन खंडों में बाँटा जा सकता है- "मध्य-पूर्व भाग में कुम्रहार के आसपास मौर्य-गुप्त सम्राटाँ का महल, पूर्वी भाग में पटना सिटी के आसपास शेरशाह तथा मुगलों के काल का नगरक्षेत्र तथा बाँकीपुर और उसके पश्चिम में ब्रतानी हुकूमत के दौरान बसायी गयी नई राजधानी"।


title: पटना के पर्यटन स्थल

text: पटना का भारतीय पर्यटन मानचित्र पर प्रमुख स्‍थान है। महात्मा गांधी सेतु पटना को उत्तर बिहार तथा नेपाल के अन्‍य पर्यटन स्‍थल को सड़क माध्‍यम से जोड़ता है। पटना से चूँकि वैशाली, राजगीर, नालंदा, बोधगया, पावापुरी और वाराणसी के लिए मार्ग जाता है, इसलिए यह शहर हिंदू, बौद्ध और जैन धर्मावलंबियों के लिए पर्यटन "गेटवे' के रूप में भी जाना जाता है। एकयुप्रेशर परिषद् प्रबुद्ध सोसाइटी नेचुआ जलालपुर गोपालगंज बिहार पटना में प्रति प्रबुद्ध सम्मेलन एवं सम्मान समारोह करता है! ईसाई धर्मावलंबियों के लिए भी पटना अतिमहत्वपूर्ण है। पटना सिटी में हरमंदिर, पादरी की हवेली, शेरशाह की मस्जिद, जलान म्यूजियम, अगमकुँआ, पटनदेवी; मध्यभाग में कुम्‍हरार परिसर, पत्थर की मस्जिद, गोलघर, पटना संग्रहालय तथा पश्चिमी भाग में जैविक उद्यान, सदाकत आश्रम आदि यहां के प्रमुख दर्शनीय स्‍थल हैं।


title: पटना के पर्यटन स्थल

text: चंद्रगुप्त मौर्य, बिन्दुसार तथा अशोक कालीन पाटलिपुत्र के भग्नावशेष को देखने के लिए यह सबसे अच्छी जगह है। कुम्रहार परिसर भारतीय पुरातत्व सर्वेक्षण विभाग द्वारा संरक्षित तथा संचालित है और सोमवार को छोड़ सप्ताह के हर दिन १० बजे से ५ बजे तक खुला रहता है।


title: पटना के पर्यटन स्थल

text: 1917 ईस्वी में स्थापित भारतीय उपमहाद्वीप का यह सातवाँ सबसे पुराना विश्वविद्यालय है। अपने शैक्षणिक उपलब्धियों तथा गौरवशाली अतीत के चलते यह विश्वविद्यालय प्रसिद्ध रहा है। अधिकांश कॉलेज अशोक राजपथ पर स्थित है। कला, विज्ञान, वाणिज्य, अभियंत्रण, मेडिकल, विधि, शिक्षक प्रशिक्षण, प्रबंधन आदि क्षेत्रों में इस विश्वविद्यालय के छात्रों एवं शिक्षकों ने अपना कीर्तिमान स्थापित किया है। विश्वविद्यालय के पुराने कॉलेजों के भवन ब्रिटिस काल के वास्तुकला का शानदार नमूना है।


title: पटना के पर्यटन स्थल

text: पटना जंक्शन से ७ किलोमीटर पश्चिम में हजरत पीर मुजीबुल्लाह कादरी द्वारा स्थापित खानकाह मुजीबिया या बड़ी खानकाह बिहार ही नहीं बल्कि समूचे भारत के मुसलमानों के लिए महत्वपूर्ण और पवित्र है। यहाँ लाल पत्थर की बनी संगी मस्जिद में पैगम्बर मुहम्मद साहब की दाढी का बाल सुरक्षित है जिसके दर्शन के लिए लोग सालाना लगनेवाले मेले के समय भाड़ी संख्या में जमा होते हैं।


title: पटना के पर्यटन स्थल

text: पटना से भारत के प्रमुख शहरों के लिए नियमित रूप से फ्लाईटें जाती हैं। पटना दिल्‍ली, मुंबई, कोलकाता, राँची के अलावा अन्‍य शहरों से हवाई माध्‍यम से जुड़ा हुआ है। इंडियन, किंगफिशर, स्पाईस जेट, इंडिगो तथा जेटलाइट की उड़ानें प्रतिदिन यहाँ से जाती है।


title: पटना के पर्यटन स्थल

text: पटना पूर्व मध्य रेलवे मंडल का एक महत्‍वपूर्ण जंक्‍शन है। यहाँ से भारत के सभी राज्‍य सीधी रेल सेवा से जुड़े हुए हैं। दिल्‍ली, मुंबई, कोलकाता, चेन्नई, बंगलोर, अहमदाबाद, अमृतसर, जम्मू, गुवाहठी आदि के लिए यहाँ से सीधी ट्रेनें हैं।


title: पटना के पर्यटन स्थल

text: राष्ट्रीय राजमार्ग 31 तथा 19 पटना शहर से गुजरती है। बिहार की राजधानी होने के कारण पटना से महत्वपूर्ण शहरों जैसे बोधगया, राजगीर, राँची, सिलीगुड़ी आदि के लिए बसें जाती है।


title: कंचनजंगा राष्ट्रीय उद्यान

text: कंचनजंगा राष्ट्रीय उद्यान या कंचनजंगा (हाइ ऑलटिट्यूड) राष्ट्रीय उद्यान सिक्किम, भारत में स्थित एक राष्ट्रीय उद्यान और एक बायोस्फीयर रिज़र्व है। इस उद्यान को अपना नाम कंचनजंगा पर्वत से मिलता है जो ८५८६ मीटर (२८,१६९ फ़ीट) ऊँची है और विश्व की तीसरी सबसे ऊँची शिखर है। इस उद्यान का कुल क्षेत्रफल 1784 वर्ग कि.है जो कि सिक्किम के कुल क्षेत्रफल का २५.१४% है। ज़ेमु हिमनद सहित पार्क में कई हिमनद हैं। कस्तूरी मृग, हिम तेंदुए और हिमालय तहर जैसे वन्यजीव उद्यान में रहते हैं।


title: कंचनजंगा राष्ट्रीय उद्यान

text: मनुष्यों द्वारा अभी तक अनन्वेषित यह उद्यान हिम तेंदुआ, हिमालयी काला भालू, तिब्बती एंटीलोप, जंगली गधा, काकड़, कस्तूरी मृग, फ्लाइंग गिलहरी और लाल पांडा का आवास है जो मैगनोलिया, बुरुंश और देवदार के जंगलों के बीच शरण पाते हैं।


title: कंचनजंगा राष्ट्रीय उद्यान

text: यह उद्यान भारत के सिक्किम राज्य के उत्तर सिक्किम ज़िले में स्थित है। इसकी समुद्र सतह से ऊँचाई १८२९ मी. से ८५५० मी. तक है और क्षेत्रफल १७८४ वर्ग कि. का है। यह भारत के गिने चुने अधिक ऊँचाई वाले राष्ट्रीय उद्यानों में से एक है। यह उद्यान तीन प्रमुख वन परिवेशों में बंटा हुआ है:


title: कीटविज्ञान

text: कीटविज्ञान (एंटोमॉलोजी Entomology) प्राणिविज्ञान का एक अंग है जिसके अंतर्गत कीटों अथवा षट्पादों का अध्ययन आता है। षट्पाद (षट्=छह, पाद=पैर) श्रेणी को ही कभी-कभी कीट की संज्ञा देते हैं। कीट की परिभाषा यह की जाती है कि यह वायुश्वसनीय संधिपाद प्राणी (Arthropod) है, जिसमें सिर, वक्ष और उदर स्पष्ट होते हैं; एक जोड़ी श्रृंगिकाएं (Antenna) तीन जोड़े, पैर और वयस्क अवस्था में प्राय: एक या दो जोड़े पंख होते हैं। कीटों में अग्रपाद कदाचित् ही क्षीण होते हैं।-


title: कीटविज्ञान

text: कीट की उत्पत्ति बहुत प्राचीन है, क्योंकि वे कार्बनप्रद (Carbonniferous) युग में तो निश्चित रूप से ही वर्तमान थे और संभवत: इससे भी पूर्व रहे हों। 1930 ई0 तक 10,400 जीवाश्म (Fossil) कीटों का वर्णन किया जा चुका था और तब से अब तक अन्य अनेक कीट इस सूची में जोड़े जा चुके हैं। वर्तमान जातियों (Species) की संख्या लगभग 6,40,000 हैं। ऐसा अनुमान है कि यदि सभी का उल्लेख किया जाए तो उनकी संख्या 20,00,000 तक पहुँच जाएगी। कीट न्यूनाधिक सब क्षेत्रों में पाए जाते हैं।


title: कीटविज्ञान

text: अनेक सामाजिक कीटों का कुल बड़ा होता है। रानी मधुमक्खी में प्रति दिन 4,000 अंडे देने की क्षमता होती है और बसंत ऋ तु में एक छत्ते में 40,000 से 50,000 तक मक्खियाँ होती हैं। चीटियों की बड़ी बस्ती में 5,00,000 चींटियां पाई जाती हैं। एक टिड्डी दल में तो लाखों, करोड़ों की संख्या रहती है। एक प्रतिवेदन के अनुसार किसी टिड्डी दल के आक्रमण के समय 15,000 एकड़ भूमि में कीट फैल गए थे और इतने विस्तृत क्षेत्र की फसल सात या आठ घंटों में चट कर गए थे।


title: कीटविज्ञान

text: मादा कीट प्राय: बड़ी संख्या में अंडे देती है और अंडे अद्भुत ढंग से सुरक्षित रहते हैं। अधिकांश कीटों का जीवनचक्र छोटा होता है। बहुसंख्यक कीट एक साल में वयस्क हो जाते हैं और कितनों की तो एक ऋ तु में ही अनेक पीढ़ियाँ तैयार हो जाती हैं। कुछ कीटों में अनिषेकजनन (Parthenogenesis) होता है। सेसिडोमिडी (Cecidomyidae) में अनिषेकजनन की एक अनूठी विधि है जिसे पीडोजेनेसिस (Paedogenesis) कहते हैं।


title: कीटविज्ञान

text: साधारण कीट छोटे होते हैं, पर बड़े बड़े कीट भी पाए जाते हैं। सबसे बड़ा जीवित कीट इरिबस एग्रीपीना (Erebus agrippina) है। यह एक प्रकार का शलभ (Moth) है। यह ब्राज़ील में पाया जाता है। इसके पंख का फैलाव ग्यारह इंच होता है।


title: कीटविज्ञान

text: कीट विज्ञान की कई शाखाएँ हैं, जिनमें आर्थिक (Economic) कीटविज्ञान प्रमुख शाखाओं में से एक है। इसके अंतर्गत लाभकर और हानिकारक कीटों का अध्ययन आता है। इसमें कीटों का नियंत्रण, उनकी संख्या में कमी करना, विरल क्षतिकर्ता जातियों का विलोपण, लाभदायक कीटों का विस्तार और सुंदर एवं निर्दोष कीटों का अधिमूल्यन (appreciation) सम्मिलित हैं। 6,40,000 कीट जातियों में से 10,000 जातियाँ ही क्षति पहुँचानेवाली हैं। कुछ कीड़े विनाशकारी हैं। इनका नियंत्रण परमावश्यक होते हुए भी प्राय: कठिन और खर्चीला होता हैं।


title: कीटविज्ञान

text: आर्थिक कीटविज्ञान के कई भाग हैं, यथा :(क)- विनाशकारी कीटों की पहचान, (ख)- जातियों के स्वभाव का अध्ययन, जिससे उनके जीवनचक्र का कोई भेद या रहस्य ज्ञात हो सके;(ग)- नियंत्रण विधि का निर्धारण एवं (घ)- उपलब्ध ज्ञान के फल का उत्पादकों और कृषकों में प्रसार।


title: कीटविज्ञान

text: बहुत से कीट मानव रोगों के प्राथमिक अथवा माध्यमिक पोषक (host) या वाहक का काम करते हैं। अनेक प्रकार के जीवाणुओं, जैसे प्रोटोज़ोआ (Protozoa), केंचुए (Nematodas) और विषाणुओं (Viruses) इत्यादि का प्रसार कीटों द्वारा होता है। मानव रोगों में शीतज्वर (मलेरिया) अधिक गंभीर कीटजनित बीमारी है। प्लेग के विषाणु बैसिलस पेस्टिस (Bacillus pestis) का प्रसार फुदककीट (फ्ली Flea), द्वारा ही मनुष्यों, चूहों तथा अन्य कुतरनेवाले प्राणियों में होता हैं। 1914 ई. में भारत में प्लेग से 1,98,875 लोगों की मृत्यु हुई थी।


title: कीटविज्ञान

text: टाइफ़ाइड ज्वर बैक्टीरिया जनित बीमारी है। इसकी छूत कई प्रकार से लग सकती है। घरेलू मक्खी इस रोग का मुख्य प्रसारक समझी जाती है। अनेक प्रकार के फीताकृमि (Tapaworm) अपने जीवनेइतिहास का कुछ अंश कीटों के शरीर में व्यतीत करते हैं। अन्य अनेक रोगों का प्रसार भी कीटों द्वारा होता है।


title: कीटविज्ञान

text: उष्ण प्रदेशों में निद्रालु रोग (Sleeping sickness) त्सेत्सि (Tsetse) मक्खी द्वारा और फीलपाँव (Elephantisis) मच्छरों द्वारा फैलता है।


title: कीटविज्ञान

text: बहुत सी श्रेणियों के कीट डंक मारते हैं या त्वचा में प्रदाह उत्पन्न करते हैं। मधुमक्खी का दंश प्राय: क्षणिक होता है और गंभीर नहीं होता। संभवत: बाल्डफेसेड हार्नेट (Baldfaced hornet) और येलो जैकेट (Yellow Jacket) बहुत ही डरावने होते हैं। चींटियाँ भी डंक मारती हैं और शिकार के शरीर में सीधे फॉरमिक अम्ल प्रविष्ट कर देती है। अग्नि चींटी (Solenopsis geminata) बहुत ही कलहप्रिय होती हैं और इसका अंश भयंकर जलन उत्पन्न करता है।


title: कीटविज्ञान

text: खटमल विषैले होते हैं। कुछ मक्खियाँ अतीव अनिष्टकर होती हैं। मच्छरों का दंश तो भली भाँति मालूम है। अश्व मक्खी (हॉर्स फ्लाई) और अस्तबल मक्खियों (स्टेबल फ्लाई) का मुखांग बहुत ही तीक्ष्ण होता है। इनका दंश प्राय: तीव्र पीड़ा पहुँचाता है। भारत के पैंगोनिया लांगिरोस्ट्रिस (Pangonia longirostris) की सूँड़ इसके शरीर से तिगुनी या चौगुनी बड़ी होती है और काफी मोटे कपड़े से ढकी होने पर भी मनुष्य की त्वचा को भेद देती है।


title: कीटविज्ञान

text: इनके शरीर पर विषैले लोम होते हैं। ये संख्या में बहुत हैं। डकधारी लोम बड़े खतरनाक होते हैं। जब वे आँख की पुतली में गड़ा दिए जाते हैं तब बड़ी जलन पैदा करते हैं।


title: कीटविज्ञान

text: मधुमक्खियों से हम मधु तथा मोम प्राप्त करते हें। दूसरे अनेक कीट एक प्रकार का मोमी पदार्थ पैदा करते हैं, जिसे मनुष्य विभिन्न उपयोगों में लाते हैं। चाइना मोम एक प्रकार के शल्क कीट एरिसेरस पेलि (Ericerus pele) द्वारा स्रवित होता है। भारतीय लाख कीट लेसिफर, या टेकारडिया लक्का [Lacifer (Tachardia) lacca] एक प्रकार का रस स्रवित करता है, जिससे व्यावसायिक दृष्टि से उपयोगी कच्ची लाख का उत्पादन होता है। सैन होसे स्केल, (San Jos Scale) वूली ऐफिस (Woolly aphis) और अन्य कीट अच्छी मात्रा में मोम उत्पन्न करते हैं, किंतु इतनी अधिक मात्रा में नहीं कि उनका व्यावसायिक मूल्य हो। एक शल्क कीट, कोकस मैनिफेरा (Coccus manifera) खाद्योपयोगी शल्कली (फ्लेकी, Flaky) स्राव उत्पन्न करता है। कॉचिनील नामक रंजक कोकस कैक्टाइ (Coccus cacti) नामक शल्की कीट के सुखाए हुए शरीर की बुकनी से तैयार किया जाता है।


title: कीटविज्ञान

text: कीटोत्पन्न पदार्थों में से रेशम सर्वाधिक महत्वपूर्ण हैं। यह बहुसंख्यक सूंडियों (कैटरपिलर, Caterpillar) तथा अन्य अनेक प्रकार के कीटों एवं मकड़ियों के डिंभों (larva) द्वारा काता जाता है। बांबिक्स मोरी (Bombyx mori) के अतिरिक्त रेशम का अन्य कोई भी कीड़ा व्यावसायिक उपयोगिता का नहीं पाया गया है।


title: कीटविज्ञान

text: कीट माजूफल (Insects gall) से टैनिन प्राप्त होता है, जो खाल को पकाने तथा स्थायी, पक्की स्याही बनाने में काम आता है।


title: कीटविज्ञान

text: बहुत प्रकार के कीट औषधीय गुणों के लिए प्रख्यात हैं। ब्लिस्टर बीटल (Blister beetle) के शरीर से कैंथराइडिन (Cantharidin) निकाला जाता है। अन्य अनेक विभिन्न जातियों के कीटों से भी कैंथेराइडिन प्राप्त होता है, किंतु भारत की मिलाब्रिस सिकोरी (Mylabris cichorii) जाति अन्य सभी जातियों की अपेक्षा दुगुना उत्पादन करती है। एक विशेष औषधि ऐल्कोहल की सहायता से एपिस (Apis) नामक मक्खियों के शरीर से निष्कर्षित होती है। गलित ऊतकों एवं घावों में वर्तमान बैक्टीरियों को साफ करने के लिये बूल्फार्टिया (Wolfahrtia) के मैगॉट (Maggot) का उपयोग उदस्फोभृंग (Blister beetle) होता है। यह कोलिआप्टॅरा गण का कीट है।


title: कीटविज्ञान

text: विगत कुछ वर्षों में प्रजनन विज्ञान और पराश्रयी एवं शिकारी कीटों की पहचान की ओर पर्याप्त ध्यान दिया गया है। विनाशकारी कीटों के नियंत्रण के लिए परोपजीवी और शिकारी प्रकृति के कीट विशेष रूप से उपयोगी सिद्ध होते हैं। कीटों के 26 वर्गों में से 18 वर्ग शिकारी तथा पराश्रयी कीटों के हैं। हाइमेनाम्‌ॅटरा (Hymenoptera) तथा डिप्टरा (Diptera) वर्ग में सबसे अधिक पराश्रयी कीट हैं। हेमिप्टरा (Hemiptera) कोलिऑप्टरा (Coleoptera) न्यूरॉप्टरा (Neuroptera) तथा डिप्टरा वर्गों के अंतर्गत सबसे अधिक संख्या में शिकारी प्रकृति के कीट मिलते हैं।


title: कीटविज्ञान

text: फलों के परागण में कीट बहुत ही उपयोगी सिद्ध हुए हैं। बहुत से पुष्पों में तो पराग का स्थानांतरण सरल होता है, किंतु कुछ पुष्पों का विकास इस प्रकार होता है कि कीट आकर्षित होकर उनके पास जाएँ, अथवा कीट का विकास इस प्रकार होता है कि उसे पुष्पों से पराग लेने में सुभीता हो। स्मारना के अंजीर की वृद्धि के लिये ब्लास्टोफ़ागा (Blastophaga) कीट आवश्यक है।


title: कीटविज्ञान

text: ये चिड़ियों, छिपकलियों, मेढकों, सर्पों, मछलियों एवं अन्य प्राणियों के भोजन के काम आते हैं। मनुष्य भी फल और सब्जी के साथ साधारणत: अनजाने अनेक कीटों का भक्षण कर जाता है। आदि जातियाँ बड़ी चाह और रुचि से कीटों का भक्षण करती है। अमेजन की घाटियों के निवासी सौबा (Sauba) और चींटी (अट्टा सेफालोटिस Attacephalotes) खाते हैं। दीमक उष्णप्रदेशीय कुछ जातियों का रुचिकर भोजन है। मेक्सिको में कोरिक्सा फेमोराटा (Corixa femorata) के अंडे सुस्वादु भोजन समझे जाते हैं। अफ्रीका में खाने के लिए गोलिक्थ भृंग (Goliath beetle) की विशेष पूछ होती है। पश्चिमी संयुक्त राज्य (अमरीका) में प्रिओनस कैलिफ़ोर्निकस (Prionus californicus) नामक कीट आकार में बड़ा होने के कारण प्रिय था। कीट कभी-कभी कच्चे भी खाए जाते हैं। किंतु अधिकतर इनसे विभिन्न प्रकार के व्यंजन बनाए जाते हैं।


title: कीटविज्ञान

text: अनेक कीट अपने पंखों को पैर से रगड़कर, झिल्लियों अथवा पंखों को कंपित कर, या किसी अन्य प्रकार से ध्वनि पैदा करते हैं। प्रश्न उठता है कि क्या इस प्रकार की ध्वनि को संगीत कहा जाए ? कीट विज्ञानवेत्ता इसे झंकार (सॉनिफ़िकेशन sonification), या स्ट्रिडयलेशन (stridulation) अथवा अव्यक्त उच्चारण (फ़ोनेशन phonation) कहते हैं। जापान में सिकाड़ा (Cicada) और झींगुर (Crickets) पिंजड़े में रखे जाते हैं और उनकी झंकार आनंदकर समझी जाती है।


title: कीटविज्ञान

text: अलंकारों एवं चित्रों में मॉरफोस (Morphos) तितली के चमकीले नीले पंखों के टुकड़ों का व्यवहार होता है। ये रंग फीके नहीं पड़ते। अमरीका के रेड इंडियन अपनी हस्तकला में चिड़ियों के पंखों के स्थान पर कीड़ों के टुकड़े लगाते थे। इक्वेडर के जिवारो (Jivaros) व्यूप्रेस्टिड भृंग (Burprestid beetles) के हरे, चमकीले, पंख, एलिट्रा (Elytra) से कर्णफूल बनाते हैं। अनेक जातियाँ वस्त्रों पर कीटों से बने बेल बूटे अर्थात् मोटिफ का भी उपयोग करती हैं। स्काराह (Scarah) मिस्र का बहुत लोकप्रिय कीट था और मिस्रियों के सूर्यदेव, खेपेरा (Khepera) का प्रतिरूप माना जाता था। ग्रीस में बहुत से सिक्कों पर मधुमक्खी का चित्र पाया जाता है। जापानी कला में प्राय: इनरॉस (inros), नटसुके (netsukes-बटन सदृश एक प्रकार का जापानी आभूषण), हाथीदाँत की नक्काशी, हरितमणि (यशब jade), पन्ना, लकड़ी इत्यादि पर कीटों का उपयोग बहुधा होता है। वस्तुत: कला की कदाचित् ही कोई शाखा हो जिसमें किसी-न-किसी रूप में कीटा का प्रदर्शन न होता हो।


title: कीटविज्ञान

text: अधिकतर कीटों के अंडों से निकलनेवाले डिंभों की आकृति पूर्ण कीट से बहुत भिन्न होती है। डिंभ से प्यूपा और प्यूपा के वयस्क बनने की परिवर्तन श्रृंखला को रूपांतरण कहते हैं। केवल कुछ वर्गों और बहुत कम जातियों को छोड़कर रूपांतरण सभी कीटों के जीवन की एक प्रमुख विशेषता है। रूपांतरण के तीन आधारभूत सिद्धांत हैं: वृद्धि, भेदीकरण तथा प्रजनन। वृद्धि डिंभ और निंफ से, भेदीकरण प्यूपा अथवा रूपांतरण से, तथा प्रजनन वयस्क से संबंधित होते हैं।


title: कीटविज्ञान

text: कीट के जीवन में विकासकाल भी होता है, जो अन्य कालों से स्पष्ट तथा भिन्न होता है। इन्हें अवस्थाएँ कहते हैं। पूर्ण रूपांतरणवाले कीटों में अंडें की अवस्था, प्यूपावस्था और वयस्क अवस्था होती हैं। ये अवस्थाएं फिर इन्स्टारों (Instars) में बँटी हैं, जिनकी विशेषता मुखों में होती हैं। डिंभावस्था में प्रत्येक बार के निर्मोचन (Moult) अथवा नए रूप के बनने पर, उनकी आकृति में स्पष्ट परिवर्तन होता है। परिवर्तन प्राय: एक इन्स्टार (रूप) से प्रारंभ होकर बाद के इन्स्टार में पूरा होता है। एक रूप से दूसरे रूप के अंतराल में भी अंतर होता है। डिंभ प्रत्येक रूप के काल में भोजन आत्मसात् करता है, किंतु प्रत्यक्ष वृद्धि पुरानी डिंभावस्था के निर्मोचन के बाद ही होती है। वयस्क अवस्था में रंगविकास होता है और कीट प्रौढ़ होता है। आकृति और रचना के परिवर्तन के साथ-साथ उसके भोजन और स्वभाव में भी परिवर्तन होता है। कीट के स्वभावपरिवर्तन और भोजनपरिवर्तन में घना संबंध है। लेपिडॉप्टरा (Lepidoetra) के अधिकतर डिंभ वनस्पतिभोजी होते हैं, किंतु वयस्क मकरंद (नेक्टर nectar) चूसते हैं या निराहार रहते हैं। शिशु हाइमेनॉप्टरा (Hymenoptera) विभिन्न प्रकार के भोजन पर पलते हैं। शिशु दीमक लकड़ी, मुँह से उगला हुआ या मलाशय से निकला हुआ पदार्थ, विसर्जित त्वचा और लार इत्यादि खाते हैं। निंफ पहले पहल लार, तब उदरीय भोजन और अंत में लकड़ी खाते हैं।


title: कीटविज्ञान

text: वयस्क कीटों में आहार की वृद्धि कदाचित् ही होती है और अंडों में बहुत ही कम। विकास के अर्थ में वृद्धि कीटजीवन की सभी अवस्थाओं में होती है। कीटों में अवयस्क अवस्था खाने और वृद्धि करने की होती है और उनके जीवन का अधिकांश भाग वृद्धि और विकास में बीतता है। सामान्यत: कीट की वृद्धि तेजी से होती है। अधिकांश जातियाँ एक साल में ही पूरे आकार की हो जाती हैं और बहुत सी कुछ ही सप्ताहों में।


title: कीटविज्ञान

text: अन्य प्राणियों की भाँति कीट में वृद्धि क्रमिक एवं लगातार नहीं होती। डिंभ अथवा शिशु (निंफ Nymph) भोजन करता है और बढ़ता है। फलस्वरूप इसकी त्वचा क्युटिकुला (Cuticula) बहुत जोर से तन जाती है। इस बीच पुरानी त्वचा के नीचे एक नई त्वचा तैयार हो जाती है। नई और पुरानी त्वचा के बीच निर्मोचन द्रव (मोल्‌ंटग फ्लूइड moulting fluid) उत्पन्न होता है, जो पुरानी त्वचा को घुला देता है और उसे शरीर से अलग करने में सहायक होता है। यथोचित समय पर सिर के समीप पृष्ठभाग में त्वचा फट जाती है और कीट अपनी पुरानी त्वचा से रेंगकर बाहर चला आता है। त्वग्मोचन के पश्चात् नई त्वचा शीघ्र ही कड़ी पड़ जाती है। रंग निखर जाता है और कीट दूसरी बार भोजन करने पर वृद्धि के लिए तैयार हो जाता है। इस क्रिया को त्वग्मोचन (Ecdysis) कहते हैं। पुरानी त्वचा को, जो अलग हो जाती है, निर्मोक (एग्ज्यूबिई Exuviae) कहते हैं। त्वग्मोचन के बीच के काल को स्टैडियम (Stadium) और इस अवस्था के कीट को इन्स्टार कहते हैं।


title: कीटविज्ञान

text: त्वग्मोचन की क्रिया बहुत ही सूक्ष्म होती है और इस समय का कीट प्राय: निष्क्रिय, असहाय और किसी प्रकार की क्षति के प्रति तीव्र अनुभूतिशील होता है।


title: कीटविज्ञान

text: कीटव्यवहार की तीन श्रेणियाँ, (1) आवर्तना (Tropism), (2) सहजवृत्ति (Instinct) और (3) मेधा (Intelligence) हैं :


title: कीटविज्ञान

text: कीटों पर वातावरण का लगातार प्रभाव पड़ता है। इसके प्रति वे प्रत्यक्ष अथवा परोक्ष रूप से संवेदनशील होते हैं। इन संवेदनाओं की अभिक्रिया को आवर्तना अथवा ट्रॉपोटैक्सेज़ (Tropotaxes), कहते हैं। आवर्तना कदाचित् ही व्यक्तिश: होती है। किसी प्रकार के रसायन के प्रति कीटों की अभिक्रिया को रासायनिक आवर्तना (Chemotropism), स्पर्शसंवेदना के प्रति स्पर्शावर्तना (थिग्मॉट्रोपिज्म, Thigmotropism), जलधारक के प्रति स्रावावर्तना (रीऑट्रोपिज्म, Rheotropism), जल के प्रति जलावर्तना (हाइड्रॉट्रोपिज्म Hydotropism), विद्युद्धाराओं के प्रति अनिलावर्तना (ऐनिमॉट्रापिज्म, Anemotropism), गुरुत्वाकर्षण के प्रति भूम्यावर्तना (जिऑट्रापिज्म, Geotropism), प्रकाश के प्रति प्रकाशावर्तना (फोटॉट्रोपज्म), उष्णता के प्रति तापावर्तना (थरमॉट्रोपिज्म Thermotropism) कहलाती है।


title: कीटविज्ञान

text: किसी जीव का एक या अनेक संवेदनाओं के प्रति संवेदनशील होना सहजवृत्ति कहलाता है। सहजवृत्तिवाली क्रियाओं के अंतर्गत नियामक परिवर्ती क्रियाएं (कोऑरडिनेटेड, रिफ्ल़ेक्सेज़ Coordinated reflexes) और आवर्तन की जटिल श्रृंखलाएं होती हैं। भारत के पियरिस ब्रैसिकी (Pieris brassiace) के स्वभाव की अपरिवर्तनीयता इसका एक उदाहरण है। मार्च में कुछ कीट (पियरिस ब्रैसिकी) हिमालय के पार्श्व में उड़ते पाए गए थे। अप्रैल के अंत में प्रति मिनट हजारों की संख्या में हिमाच्छादित शिखर की दिशा में, जहां वे निश्यच ही मृत्यु को प्राप्त हुए होंगे, ये उड़ रहे थे। कोई समझ नहीं पाता कि कौन सी शक्ति इन तितलियों को विनाश की ओर प्रेरित करती हैं। वस्तुत: उन्हें इस सर्वनाश का पूर्वाभास नहीं होता। उसी प्रकार देशांतरण करती हुई टिड्डियाँ किसी प्रकार के अवरोध की परवाह नहीं करतीं। निष्कर्ष यह है कि कीट अपने को असाधरण दशा के अनुकूल बनाने में अयोग्य होते हैं।


title: कीटविज्ञान

text: यद्यपि कीट कुछ कृत्यों अथवा छायाचित्रों को याद रखनेवाले प्रतीत होते हैं, किंतु वे स्वेच्छा से पुन: स्मरण करने में असमर्थ होते हैं। अतएव उनमें तर्क अथवा समझने की क्षमता नहीं होती।


title: कीटविज्ञान

text: कीटसंघ किसी एक विशेष जाति का या जातियों का हो सकता है। इस प्रकार का साथ निष्क्रिय अथवा सक्रिय और कीटजीवन के कुछ ही अंशों तक, अथवा पूरे जीवन भर, चल सकता है।


title: कीटविज्ञान

text: (क) निष्क्रिय कीटसंघ-बहुधा तरंग, ज्वार भाटा अथवा हवा के प्रवाह के साथ कीट बड़ी संख्या में किसी स्थान पर इकट्ठा हो जाते हैं। इस प्रकार का जमाव प्राय: कुछ जातियों के कीटों के लिए विनाशकारी हो सकता है, किंतु दूसरे प्राणियों के लिए भोजन के रूप में लाभदायक होता है।


title: कीटविज्ञान

text: (ख) सक्रिय साहचर्य-भोजन, मैथुन, निद्रा, दलीय उड़ान, स्थानांतरण, ग्रीष्मकालीन निष्क्रियता (एस्टिवेशन Estivation) अथवा शीतकालीन निष्क्रियता (हाइबर्नेशन Hibernation), छोटे अथवा बड़े दल में कीटों के एकत्र होने के कारण हो सकते हैं। जो कीट किसी संघ अथवा समाज में रहते हैं, पर वास्तव में सामाजिक नहीं है, यूथचर (ग्रिगेरियस gregarious), कहलाते हैं।


title: कीटविज्ञान

text: (ग) ग्रीष्मनिष्क्रिय अथवा शीतनिष्क्रिय साहचर्य-बहुत से कारण, जैसे सुरक्षित स्थान का चुनाव, कीटों, जैसे इंद्रगोप (लेडी बर्ड बीटल, सिरेटोमेगिला मैकुलाटा Ceratomegilla maculata), को ग्रीष्मनिश्ष्क्रिय होने, प्यूपा बनने अथवा निष्क्रियता के लिये बाध्य करते हैं। विभिन्न समूहों में एकत्र होने (Congregation) के स्वभाव में भिन्नता होती है।


title: कीटविज्ञान

text: (घ) रक्षात्मक समूहन (प्रोटेक्टिव ऐग्रिगेशन Protective aggregation)-अपने समूहगत स्वभाव के कारण कीट संभवत: परोजीवियों शिकारी शत्रुओं और प्रतिकूल ऋ तुओं से सुरक्षित रहते हैं। शीत निष्क्रिय कीटों, जैसे घूर्णभृंग (Whirligig beetle) पर यह बात विशेष रूप से लागू होती है।


title: कीटविज्ञान

text: लेपिडॉप्टरा (Lepidoptera) गण की 1. तितली (Butterfly) और 2. शलभ: (Moth) डिप्टरा (Diptera) गण की 3. मक्खी (House fly) तथा 4. मच्छर (Mosquito) साइफ़ोनेप्टरा (Siphoneptera) गण का 5. पिस्सू (flea) हाइमेनॉप्टरा (Hymenoptera) गण की मधुमक्खी: 6. श्रमिक, 7. रानी तथा 8. पुंमधुप और इसी गण की 9. ततैया (Wasp) तथा 10. चींटी।


title: कीटविज्ञान

text: (ड़) प्रवाजी समूहन (Migrating aggregation)-कीट बहुधा बहुत् समूहों में देशांतर गमन करते हैं। प्रोसेशन मॉथ (Cnetho campa (Bombyx) processione) का, जो वंजु (Oak) वृक्ष पर निर्वाह करता है, रात्रिप्र्व्राजन तथा चारा एकत्रित करनेवाली एवं सैन्य दल बाँधकर चलनेवाली चीटियाँ इसके उत्तम उदाहरण हैं।


title: कीटविज्ञान

text: (च) झुंड में उड़नेवाला समूह (स्वार्मिंग ऐग्रिगेशन Swarming aggregation)-दल या झुंड बनाकर कीटों के चलने को स्वार्म कहते हैं। वास्तविक झुंड बनाकर उड़ने की आदत मैथुन से संबंधित होती है। मधुमक्खी, चींटी और दीमक की उड़ान इसके सामान्य उदाहरण हैं।


title: कीटविज्ञान

text: (छ) शयन समूह (स्लीपिंग ऐग्रिग्‌ेशन Sleeping aggregation)-बहुधा कीट अपनी सक्रियता बंद कर देते हैं और सोने लगते हैं। क्षीरपाद (मिल्क वीड Milk wed) तितलियाँ अपने वार्षिक स्थानांतरण के समय सोने के लिये एकत्रित होती हैं।


title: कीटविज्ञान

text: (ज) पृथक्करण (डिस्सोसिएशन Dissociation)-कीटों की कुछ जातियाँ विभिन्न कारणों से पृथक् होने के लिये बाध्य होती हैं। शिकारी कीट, पेंटाटॉमिडी (Pentatomidae) रेडुवाइडी (Reduviidae) तथा फाइमैटिडी (Phymatidae) की अपेक्षाकृत बहुत बड़ी संख्या अंडों से उत्पन्न होती हैं और जन्म के पश्चात् शीघ्र ही भोजन की खोज में बिखर जाती हैं, क्योंकि एक ही स्थान पर भोजन का अभाव होता है


title: कीटविज्ञान

text: (झ) सामाजिक समूहन-वे कीट जो संगठित समूहों अथवा ऐसे वासस्थानों में रहते हैं, जहाँ श्रम का विभाजन होता है और श्रमिक कीट शिशु कीटों कों भोजन प्रदान करते हैं, सामाजिक कीट कहलाते हैं। उनकी सामान्य तथा सार्वलौकिक विशेषताएँ ये हैं: अपेक्षाकृत बड़ी आबादी, सहयोग, श्रमविभाजन, साधारणतया: पाथेय का उत्तरोत्तर संग्रह, अपत्यस्नेह, चबाए भोजन का विनियम (ट्रॉफैलैक्सिस trophallaxis), किसी-किसी में दल बनाकर उड़ान करना और न्यूनाधिक परिष्कृत नीड़ का निर्माण। प्रत्यक्ष रूप से पूर्णत: रूपांतरण करनेवाले कीटों का, जैसे चींटियों, मधुमक्खियों गुंजमधुमक्खियों (बंबुल बीज Bumble bees) पत्रततैयों (पेपर वास्प Paper Wasps) आदि का स्वाभाव सामाजिक होता है। क्रमिक रूपांतरण करनेवाले कुछ कीटों में भी, जैसे आइसॉप्टरा (Isoptera) तथा डरमॉप्टरा (Dermoptera) में, सामाजिक आदतें होती हैं। एंबाइडाइना (Embiidiena) तथा स्कैराबीइडी (Scarabaeidae) अपने शिशुओं का ध्यान रखते हैं और प्रारंभिक अवस्था के ही सामाजिक या उपसामाजिक कहे जाते हैं।


title: कीटविज्ञान

text: (ट) एकांतप्रिय कीट (सॉलिटरी इंसेक्ट्स Solitary Insects) -इनकी आदतें स्वतंत्र भोजन प्राप्त करनेवाले और सामाजिक जीवन व्यतीत करनेवाले कीटों के मध्य की होती हैं। यह स्वभाव मुख्यत: मधुमक्खियों और बर्रों में पाया जाता है, यद्यपि अन्य जातियाँ भी इससे वंचित नहीं हैं।


title: कीटविज्ञान

text: (ठ) मृतोपजीवी अथवा भंगी कीट (साप्रॉफागस इंसेक्ट Saprophagous Insects)-अल्पपोषक तत्वोंवाले, अनुपयोगी पदार्थों का उपयोग करने में समर्थ, आहारनाल के अतिरिक्त, भंगीकीटों के स्वभाव में कोई विशेष परिवर्तन नहीं होती। भंगीकीट मुख्यत: थाइसान्यूरा (Thysanura), कोलेंबाला (Collembola), ब्लैटिडी (Blattidae) तथा निम्न क्षेणी के कोलिऑप्टरा (Coleoptera) तथा डिप्टरा (Diptera) में पाए जाते हैं।


title: कीटविज्ञान

text: (ड) शिकारी कीट (प्रेडाटर्स Predators)-ये दूसरे प्राणियों के ऊपर जीवननिर्वाह करते हैं। शिकारी कीटों की विशेषता है कि वे किसी पोषक पर अस्थायी रूप से स्थित रहते है क्योंकि वे एक के बाद दूसरे पोषक अपनाते हैं और कभी-कभी तो सेकड़ों का भक्षण कर डालते हैं। ऑर्थोप्टरा (Orthoptera) गण का मैंटिडी (Mantidae) परिवार, न्यूरॉप्टरा (Newroptera) के डिंभ ओडोनाटा (Odonata) के निमज्जक तथा प्लीकॉप्टरा (Plecoptera), बहुसंख्यक हेटिरॉप्टरा (Heteroptera) और हाइमेनॉप्टरा (Hymenoptera) शिकारी जातियों के अंतर्गत आते हैं।


title: कीटविज्ञान

text: वे जातियाँ हैं जो दूसरे प्राणियों से, बिना उन्हें मारे, अपना भोजन प्राप्त करती हैं और प्राय: केवल एक ही पोषक पर आक्रमण करती हैं। जूँ इस समूह का अच्छा उदाहरण है।


title: कीटविज्ञान

text: परोपजीवी और शिकारी दोनों के मध्य के स्वभाव कीट अर्धपरोपजीवी कहलाते हैं। पहले तो यह परोपजीवी रहता है और पोषक के मर्मस्थल को छोड़ता चलता है, बाद में यह शिकारी बन जाता है और पोषक का भक्षण कर जाता है। इस प्रकार के अर्धपरोपजीवी प्रचुर संख्या में डिप्टारा तथा हाइमेनॉप्टरा वर्ग में मिलते हैं।


title: कीटविज्ञान

text: पौधे तथा कीटों का संबंध पारस्परिक हो सकता हैं। इसमें पौधे या कीट में से लाभान्वित हो सकता है। कीटों में अधिकांश स्वतंत्र रूप से भोजन करनेवाले होते हैं। कुछ तो भूमि के अंदर निवास करनेवाले और अन्य जलीय होते हैं, किंतु सभी पोषक के बाह्य भाग का ही भोजन करते हैं और विचरण करने के लिए स्वतंत्र होते हैं। जो कीट विस्तृत या कम विस्तृत क्षेत्रों से भोजन प्राप्त करते हैं वे खाद्यान्वेषक (Forager) या शिकारी हैं। सभी वर्ग के कीटों में भोजन करने की स्वतंत्र आदतें होती हैं। कुछ चूसक होते हैं और कुछ चबानेवाले। टिड्डे (Grasshoppers) जून बीट्ल (June beetles), कट वर्म (Cut worms) आर्मी वर्म (Army worms) ऐपुल् टेंट (Apple tent), टी कैटरपिलर (Tea caterpillar), वेब वर्म (Web worms) और लीफ बीटल (Leaf beetles) खाद्यान्वेषी जीव हैं। वे बहुधा झुंड में मिलाकर कार्य करते हैं और प्रत्यक्ष क्षति पहुँचाते हैं। अन्य जातियाँ, जैसे पॉलिफीमस (Polyphemus) के डिंभ अधिकतर अकेले ही खाते हैं।


title: कीटविज्ञान

text: इस जाति के डिंभ (लार्वा) अस्थायी रूप से अथवा जीवनपर्यंत पत्तों के बाह्य त्वचीय दो स्तरों के बीच निवास करते और पोषित होते हैं। कोलिऑप्टरा (Coleoptera) लेपिडॉप्टरा (Lepidopdera), डिप्टरा तथा हाइमेनॉप्टरा गण के कीटों में पत्तों में सुरंग बनाने की आदत है।


title: कीटविज्ञान

text: पत्तों को लपेटनेवाले कीड़े-कीट के ऐसे डिंभों द्वारा पत्ते कुडंलाकार बनाए जाते हैं। ये डिंभ रेशम कातते हैं, जो पत्ते को मोड़ने अथवा लपेटने के लिये प्रयुक्त होता है। यह आदत अधिकांश लेपीडॉक्टरा वर्ग में पाई जाती है।


title: कीटविज्ञान

text: पौधे में द्रुस्फोट के मुख्य वाहक कीट और किलनियाँ है। कोलिऑप्टरा, लेपिडॉप्टरा, होमॉप्टरा, थाइसेनॉप्टरा, डिप्टरा और लेपिडॉप्टरा गणों के कीटो में यह आदत होती है।


title: कीटविज्ञान

text: पौधे, प्राणी तथा भूमि आदि अनेक पदार्थों में कीट छेद करते है। पूर्ण रूपांतरित तथा हन्विकायुक्त मुखांग वाले कीटों में मुख्यत: छेद करने की आदत होती है। कालिऑप्टरा, लेपिडॉप्टरा, डिप्टरा और हाइरेनॉप्टरा वर्गों के अतंर्गत बेधक कीट पाए जाते हैं।hai


title: कीटविज्ञान

text: ये अपना आंशिक या पूर्ण जीवन भूमि में मिट्टी के नीचे व्यतीत करते हैं। जापानी भृंग (Japanese Bettle) अपने जीवन के ग्यारह महीने अंडे, डिंभ और प्यूपावस्था में भूमि के नीचे व्यतीत करते हैं और भोजन तथा मैथुन के निमित्त कुछ समय के लिए बाहर निकलते हैं; तदुपरांत अंडे देने के लिए पुन: भूमि के नीचे चले जाते हैं। दूसरी ओर लेपिडॉप्टरा (Lepidoptera) प्यूपावस्था में कुछ ही समय के लिए भूमि में प्रवेश करते हैं। पृथ्वी के भीतर रहनेवाले अधिकांश कीट अपने जीवनेतिहास का कुछ अंश अंडे, डिंभ, निंफ, प्यूपा, अथवा वयस्क के रूप में जमीन के भीतर व्यतीत करते हैं। भूमि के नीचे एक या अनेक अवस्थाएँ व्यतीत करते हैं। अधिकांश वर्गों में जमीन के भीतर रहने की आदत होती हैं।


title: कीटविज्ञान

text: वे जातियाँ हैं जो अधिक या कम जल से संबंधित होती हैं। हेलोबेटिस (Halobates) जीनस के वाटर स्ट्राइडर, जेराइडी (Gerridae), यथार्थ में छिछले जलीय हैं। प्राय: जलीय कीटसमूहों में उष्ण स्त्रोतवासी कीट पाए जाते हैं।


title: कीटविज्ञान

text: कीट की आंरभिक जीवनावस्था अर्थात् अंडे, डिंभ तथा प्यूपा की अवस्था, प्राय: खोल में बंद होती हैं। थाइसान्यूरा कोलेंबोला (Thysanura Collembola) तथा ऑर्थोप्टरा (Orthoptera) के अतिरिक्ति लगभग सभी वर्गों के कीटों में, खोल बनाने की आदत होती हैं।


title: कीटविज्ञान

text: विश्राम के प्राय: दो रूप होते हैं : शारीरिक विकास का रुकना, जिसे डायापॉज (Diapause) कहते हैं और सक्रियता का रूकना, जिसे किनेटोपॉज (Kinetopause) कहते हैं। कीटजीवन की किसी भी अवस्था में शारीरिक विकास रुक सकता हैं, किंतु संभवत: अंडे और प्यूपा अवस्था में यह रुकना बिलकुल स्पष्ट होता हैं। किनेटोपॉज कई प्रकार से हो सकता है, जैसे विश्राम, निद्रा, मूर्छा, ग्रीष्मकालीन निष्क्रियता, शीतकालीन निष्क्रियता और मृत्यु।


title: दुलादेव मन्दिर

text: दुलादेव मन्दिर (या दुल्हादेव मन्दिर) भारत के मध्य प्रदेश राज्य के खजुराहो स्थान में बना एक हिन्दू मन्दिर है। यह मूलतः शिव मंदिर है। इसको कुछ इतिहासकार कुंवरनाथ मंदिर भी कहते हैं। इसका निर्माणकाल लगभग सन् १००० ई. है। मंदिर का आकार ६९ न् ४०' है। यह मंदिर प्रतिमा वर्गीकरण की दृष्टि से महत्वपूर्ण मंदिर है। निरंधार प्रासाद प्रकृति का यह मंदिर अपनी नींव योजना में समन्वित प्रकृति का है। मंदिर सुंदर प्रतिमाओं से सुसज्जित है। इसमें गंगा की चतुर्भुज प्रतिमा अत्यंत ही सुंदर ढ़ंग से अंकित की गई है। यह प्रतिमा इतनी आकर्षक एवं प्रभावोत्पादक है कि लगता है कि यह अपने आधार से पृथक होकर आकाश में उड़ने का प्रयास कर रही है। मंदिर की भीतरी बाहरी भाग में अनेक प्रतिमाएँ अंकित की गई है, जिनकी भावभंगिमाएँ सौंदर्यमयी, दर्शनीय तथा उद्दीपक है। नारियों, अप्सराओं एवं मिथुन की प्रतिमाएँ, इस तरह अंकित की गई है कि सब अपने अस्तित्व के लिए सजग है। भ्रष्ट मिथुन मोह भंग भी करते हैं, फिर अपनी विशेषता से चौंका भी देते हैं।


title: दुलादेव मन्दिर

text: इस मंदिर के पत्थरों पर "वसल' नामक कलाकार का नाम अंकित किया हुआ मिला है। मंदिर के वितान गोलाकार तथा स्तंभ अलंकृत हैं और नृत्य करती प्रतिमा एवं सुंदर एवं आकर्षिक हैं। मंदिर के गर्भगृह में शिवलिंग योनि- वेदिका पर स्थापित किया गया है। मंदिर के बाहर मूर्तियाँ तीन पट्टियों पर अंकित की गई हैं। यहाँ हाथी, घोड़े, योद्धा और सामान्य जीवन के अनेकानेक दृश्य प्रस्तुत किये गए हैं। अप्सराओं को इस तरह व्यवस्थित किया गया है कि वे स्वतंत्र, स्वच्छंद एवं निर्बाध जीवन का प्रतीक मालूम पड़ती है।


title: दुलादेव मन्दिर

text: इस मंदिर की विशेषता यह है कि अप्सरा टोड़ों में अप्साओं को दो- दो, तीन- तीन की टोली में दर्शाया गया है। मंदिर, मंण्डप, महामंडप तथा मुखमंडप युक्त है। मुखमंडप भाग में गणेश और वीरभद्र की प्रतिमाएँ अपनी रशिकाओं में इस प्रकार अंकित की गई है कि झांक रही दिखती है। यहाँ की विद्याधर और अप्सराएँ गतिशील हैं। परंतु सामान्यतः प्रतिमाओं पर अलंकरण का भार अधिक दिखाई देता है। प्रतिमाओं में से कुछ प्रतिमाओं की कलात्मकता दर्शनीय एवं सराहनीय है। अष्टवसु मगरमुखी है। यम तथा नॠत्ति की केश सज्जा परंपराओं से पृथक पंखाकार है।


title: दुलादेव मन्दिर

text: मंदिर की जगती ५' उँची है। जगती को सुंदर एवं दर्शनीय बनाया गया है। जंघा पर प्रतिमाओं की पंक्तियाँ स्थापित की गई हैं। प्रस्तर पर पत्रक सज्जा भी है। देवी- देवता, दिग्पाल तथा अप्सराएँ छज्जा पर मध्य पंक्ति देव तथा मानव युग्लों एवं मिथुन से सजाया गया है। भद्रों के छज्जों पर रथिकाएँ हैं। वहाँ देव प्रतिमाएँ हैं। दक्षिणी भद्र के कक्ष- कूट पर गुरु- शिष्य की प्रतिमा अंकित की गई है।


title: दुलादेव मन्दिर

text: शिखर सप्तरथ मूल मंजरी युक्त है। यह भूमि आम्लकों से सुसज्जित किया गया है। उरु: श्रृंगों में से दो सप्तरथ एक पंच रथ प्रकृति का है। शिखर के प्रतिरथों पर श्रृंग हैं, किनारे की नंदिकाओं पर दो- दो श्रृंग हैं तथा प्रत्येक करणरथ पर तीन- तीन श्रृंग हैं। श्रृंग सम आकार के हैं। अंतराल भाग का पूर्वी मुख का उग्रभाग सुरक्षित है। जिसपर नौं रथिकाएँ बनाई गई हैं, जिनपर नीचे से ऊपर की ओर उद्गमों की चार पंक्तियाँ हैं। आठ रथिकाओं पर शिव- पार्वती की प्रतिमाएँ अंकित की गई हैं। स्तंभ शाखा पर तीन रथिकाएँ हैं, जिनपर शिव प्रतिमाएँ अंकित की गई हैं, जो परंपरा के अनुसार ब्रह्मा और विष्णु से घिरी हैं। भूत- नायक प्रतिमा शिव प्रतिमाओं के नीचे हैं, जबकि विश्रांति भाग में नवग्रह प्रतिमाएँ खड़ी मुद्रा में हैं। इस स्तंभ शाखा पर जल देवियाँ त्रिभंगी मुद्राओं में है। मगर और कछुआ भी यहाँ सुंदर प्रकार से अंकित किया गया है। मुख प्रतिमाएँ गंगा- यमुना की प्रतीक मानी जाती है। शैव प्रतिहार प्रतिमाओं में एक प्रतिमा महाकाल भी है, जो खप्पर युक्त है।


title: दुलादेव मन्दिर

text: मंदिर के बाहरी भाग की रथिकाओं में दक्षिणी मुख पर नृत्य मुद्रा में छः भुजा युक्त भैरव, बारह भुजायुक्त शिव तथा एक अन्य रथिका में त्रिमुखी दश भुजायुक्त शिव प्रतिमा है। इसकी दीवार पर बारह भुजा युक्त नटराज, चतुर्भुज, हरिहर, उत्तरी मुख पर बारह भुजा युक्त शिव, अष्ट भुजायुक्त विष्णु, दश भुजा युक्त चौमुंडा, चतुर्भुज विष्णु गजेंद्रमोक्ष रूप में तथा शिव पार्वती युग्म मुद्रा में है। पश्चिमी मुख पर चतुर्भुज नग्न नॠति, वरुण के अतिरिकत वृषभमुखी वसु की दो प्रतिमाएँ हैं। उत्तरी मुख पर वायु की भग्न प्रतिमा के अतिरिक्त वृषभमुखी वसु की तीन तथा चतुर्भुज कुबेर एवं ईशान की एक- एक प्रतिमा अंकित की गई है।


title: भारतीय रसायन का इतिहास

text: भारत में रसायन शास्त्र की अति प्राचीन परंपरा रही है। पुरातन ग्रंथों में धातुओं, अयस्कों, उनकी खदानों, यौगिकों तथा मिश्र धातुओं की अद्भुत जानकारी उपलब्ध है। इन्हीं में रासायनिक क्रियाओं में प्रयुक्त होने वाले सैकड़ों उपकरणों के भी विवरण मिलते हैं।


title: भारतीय रसायन का इतिहास

text: वस्तुत: किसी भी देश में किसी ज्ञान विशेष की परंपरा के उद्भव और विकास के अध्ययन के लिए विद्वानों को तीन प्रकार के प्रमाणों पर निर्भर करना पड़ता है-


title: भारतीय रसायन का इतिहास

text: इस दृष्टि से भारत में रसायनशास्त्र के उद्भव काल के निर्धारण के लिए विशाल संस्कृत साहित्य को खंगालना ही उत्तम जान पड़ता है। उल्लेखनीय है कि भारत में किसी भी प्रकार के ज्ञान के प्राचीनतम स्रोत के रूप में वेदों को माना जाता है। इनमें भी ऐसा समझा जाता है कि ऋग्वेद सर्वाधिक प्राचीन है। अर्वाचीन काल में ईसा की अठारहवीं शताब्दी से नये-नये तत्वों की खोज का सिलसिला प्रारंभ हुआ। इसके पूर्व केवल सात धातुओं का ज्ञान मानवता को था। ये हैं- स्वर्ण, रजत, तांबा, लोहा, टिन, लेड (सीसा) और पारद। इन सभी धातुओं का उल्लेख प्राचीनतम संस्कृत साहित्य में उपलब्ध है, जिनमें ऋग्वेद, यजुर्वेद एवं अथर्ववेद भी सम्मिलित हैं। वेदों की प्राचीनता ईसा से हजारों वर्ष पूर्व निर्धारित की गई है।


title: भारतीय रसायन का इतिहास

text: इस प्रकार वेदों में धातुओं के वर्णन के आधार पर हम भारत में रसायन शास्त्र का प्रारंभ ईसा से हजारों वर्ष पूर्व मान सकते हैं। उल्लेखनीय है कि उपनिषदों का रचनाकाल भी यजुर्वेद के आसपास ही माना जाता है जबकि छांदोग्य उपनिषद में धात्विक मिश्रण का स्पष्ट वर्णन मिलता है। यदि हम इसे पर्याप्त न मानें और कहें कि केवल रसायन शास्त्र में प्रयुक्त प्रक्रमों एवं रासायनिक क्रियाओं के ज्ञान के समुचित प्रमाण के साथ ही हम रसायन शास्त्र का प्रारंभ मान सकते हैं, तो भी हमें ईसा के एक हजार वर्ष पूर्व के काल (ईसा पूर्व प्रथम सहस्राब्दी) पर तो सहमत होना ही पड़ेगा। यही वह काल था जब विश्व प्रसिद्ध चरक एवं सुश्रुत संहिताओं का प्रणयन हुआ, जिनमें औषधीय प्रयोगों के लिए पारद, जस्ता, तांबा आदि धातुओं एवं उनकी मिश्र धातुओं को शुद्ध रूप में प्राप्त करने तथा सहस्त्रों औषधियों के विरचन में व्यवह्मत रासायनिक प्रक्रियाओं यथा - द्रवण, आसवन, उर्ध्वपातन आदि का विस्तृत एवं युक्तियुक्त वर्णन मिलता है। नि:संदेह इस प्रकार के ज्ञानार्जन का प्रारंभ तो निश्चित रूप से इसके बहुत पहले से ही हुआ होगा। उल्लेखनीय है कि इन कालजयी ग्रंथों के लेखन के पश्चात, यद्यपि इसी काल में (ईसा पूर्व तृतीय शताब्दी) में कौटिल्य ने अपने प्रसिद्ध ग्रंथ "अर्थशास्त्र" की रचना की जिसमें धातु, अयस्कों, खनिजों एवं मिश्र धातुओं से संबंधित अत्यंत सटीक जानकारी तथा उनके खनन, विरचन, खानों के प्रबंधन तथा धातुकर्म की आश्चर्यजनक व्याख्या मिलती है। भारत में इस प्रकार के वैज्ञानिक ज्ञान का यह ग्रंथ प्राचीनतम उदाहरण प्रस्तुत करता है। प्रथम सहस्राब्दी की दूसरी शताब्दी से 12वीं शताब्दी तक तो ऐसी पुस्तकों की भरमार देखने को मिलती है जो शुद्ध रूप से केवल रसायन शास्त्र पर आधारित हैं और जिनमें रासायनिक क्रियाओं, प्रक्रियाओं का सांगोपांग वर्णन है। इनमें खनिज, अयस्क, धातुकर्म, मिश्र धातु विरचन, उत्प्रेरक, सैद्धांतिक एवं प्रायोगिक रसायन तथा उनमें काम आने वाले सैकड़ों उपकरणों आदि का अत्यंत गंभीर विवरण प्राप्त होता है।


title: भारतीय रसायन का इतिहास

text: "भारतीय बौद्धिक संपदा" के फरवरी, 2000 के अंक में 1940 में प्रकाशित एक मराठी पुस्तक "रसमंजरी" (लेखक- टी.जी. काले) के हवाले से ऐसी 127 पुस्तकों की सूची प्रकाशित है। स्मरणीय है कि इस सूची में चरक एवं सुश्रुत संहिताएं सम्मिलित नहीं हैं। इन पुस्तकों में वर्णित अनेक तथ्य एवं प्रक्रियाएं अब आधुनिक रसायन शास्त्र के मानदंडों पर भी खरी उतरने लगी हैं।


title: भारतीय रसायन का इतिहास

text: सर्वप्रथम द्वितीय शताब्दी में नागार्जुन द्वारा लिखी गई पुस्तक "रसरत्नाकार" को लें। ऐसा विश्वास किया जाता है कि छठी शताब्दी में जन्मे इसी नाम के एक बौद्ध रसायनज्ञ ने इस पुस्तक का पुनरवलोकन किया। इसीलिए यह पुस्तक दो रूपों में उपलब्ध है। कुछ भी हो, यह पुस्तक अपने में रसायन का तत्कालीन अथाह ज्ञान समेटे हुए हैं। छठी शताब्दी में ही वराहमिहिर ने अपनी "वृहत् संहिता" में अस्त्र-शस्त्रों को बनाने के लिए अत्यंत उच्च कोटि के इस्पात के निर्माण की विधि का वर्णन किया है। भारतीय इस्पात की गुणवत्ता इतनी अधिक थी कि उनसे बनी तलवारों के फारस आदि देशों तक निर्यात किये जाने के ऐतिहासिक प्रमाण मिले हैं।


title: भारतीय रसायन का इतिहास

text: सर्वाधिक पुस्तकें आठवीं शताब्दी से 12वीं शताब्दी के मध्य लिखी गईं। इनमें से प्रमुख हैं- वाग्भट्ट की अष्टांगहृदय, गोविन्द भगवत्पाद की रसहृदयतन्त्र एवं रसार्णव, सोमदेव की रसार्णवकल्प एवं रसेन्द्रचूणामणि तथा गोपालभट्ट की रसेन्द्रसारसंग्रह। कुछ अन्य महत्वपूर्ण पुस्तकें हैं- रसकल्प, रसरत्नसमुच्चय, रसजलनिधि, रसप्रकाश सुधाकर, रसेन्द्रकल्पद्रुम, रसप्रदीप तथा रसमंगल आदि।


title: भारतीय रसायन का इतिहास

text: भारत में रसायन की समृद्धशाली प्राचीन परंपरा के पुरातात्विक प्रमाण भी समस्त देशों में बिखरे पड़े हैं। पुरातात्विक स्थलों से प्राप्त धातु आदि के नमूनों के रासायनिक विश्लेषण से जहां उनकी उच्च गुणवत्ता का परिचय मिलता है, वहीं अनेक पदार्थों की कार्बन डेटिंग से प्राचीनता भी अकाट्य रूप से स्थापित होती है। उत्तर से दक्षिण एवं पूर्व से पश्चिम, सभी दिशाओं में ईसा पूर्व 3000 वर्ष से 300 वर्ष ईसा पूर्व की अवधि में भी सक्रिय रही धातु की खदानों के पुरातात्विक प्रमाण मिले हैं। प्रमुखत: उत्तर प्रदेश, कर्नाटक, राजस्थान, बंगाल, बिहार, पंजाब, गुजरात आदि राज्यों में इनका पता चला है। उत्खनन से उजागर हुए नालंदा, हड़प्पा, मोहनजोदड़ो, लोथल एवं तक्षशिला आदि स्थलों से प्राप्त लोहा, तांबा, रजत, सीसा आदि धातुओं की शुद्धता 95 से 99 प्रतिशत तक पाई गई है। इन्हीं स्थलों से पीतल और कांसा, मिश्र धातुएं भी प्रचुर मात्रा में प्राप्त हुई है। इनकी शुद्धता इस बात की परिचायक है कि भारत में उच्चकोटि के धातुकर्म की प्राचीन परंपरा रही है। पुरातात्विक स्थलों से धातुकर्म में प्रयुक्त होने वाली जिन भट्ठियों आदि का पता चला है वे सभी संस्कृत पुस्तकों के विवरणों से मेल खाती है। हट्टी की स्वर्ण खदान में 600 फुट की गहराई पर पाया गया उर्ध्वाधर शाफ्ट तकनीकी के क्षेत्र में भारतीय कौशल का जीता जागता उदाहरण है।


title: भारतीय रसायन का इतिहास

text: भारत की बहुत सी प्राचीन रसायन परंपराएं पीढ़ी दर पीढ़ी चलते हुए आधुनिक समय तक जीवित हैं। आज भी हजारों वैद्य चरक द्वारा निर्देशित रीति से धातु आधारित एवं वानस्पतिक स्रोत वाली औषधियों का विरचन कर रहे हैं, जिनके दौरान अनेकानेक रासायनिक प्रक्रियाएं संपादित करनी पड़ती हैं। ईस्वी वर्ष 1800 में भी भारत में, ब्रिटिश दस्तावेजों के अनुसार, विभिन्न धातुओं को प्राप्त करने के लिए लगभग 20,000 भट्ठियां काम करती थीं जिनमें से दस हजार तो केवल लौह निर्माण भट्ठियां थीं और उनमें 80,000 कर्मी कार्यरत थे। इस्पात उत्पाद की गुणवत्ता तत्कालीन अत्युत्तम समझे जाने वाले स्वीडन के इस्पात से भी अधिक थी। इसके गवाह रहे हैं सागर के तत्कालीन सिक्का निर्माण कारखाने के अंग्रेज प्रबंधक कैप्टन प्रेसग्रेन तथा एक अन्य अंग्रेज मेजर जेम्स फ्रैंकलिन। उसी समय तथा उसके काफी बाद तक लोहे के अतिरिक्त रसायन आधारित कई अन्य वस्तुएं यथा- साबुन, बारूद, नील, स्याही, गंधक, तांबा, जस्ता आदि भी भारतीय तकनीकी से तैयार की जा रही थीं। काफी बाद में अंग्रेजी शासन के दौरान पश्चिमी तकनीकी के आगमन के साथ भारतीय तकनीकी विस्मृत कर दी गई।


title: माउंट एवरेस्ट पर चढ़ने वाले भारतीय

text: माउंट एवरेस्ट पर भारतीयों द्वारा चड़ाई करने का पहला प्रयास 1960 में किया गया था। 1965 में कप्तान एम एस कोहली के नेतृत्व में एक दल शिखर पर पहुंचने वाले पहले भारतीय थे। 1965 और 2018 के बीच 422 भारतीयों ने कुल 465 प्रयास किए। इनमें से 29 जनों ने शिखर पर 43 बार प्रयास किया हैं। भारत की 74 महिलाओं द्वारा 81 प्रयास किए गए हैं और 4 महिला द्वारा शिखर पर 7 बार प्रयास किए गए हैं।


title: माउंट एवरेस्ट पर चढ़ने वाले भारतीय

text: 1960 में ब्रिगेडियर ज्ञान सिंह के नेतृत्व में भारतीय सेना द्वारा एवरेस्ट फतह करने वाला पहला भारतीय अभियान किया गया था लेकिन यह असफल रहा। पर्वतारोही कर्नल नरेंद्र कुमार, सोनम ग्यात्सो और शेरपा नवांग गोम्बू 28,300 फीट (8,625 मीटर) की उचाई तक पहुंच गए, लेकिन बेहद खराब मौसम के कारण उन्हें वहाँ से वापस लौटना पड़ा।


title: माउंट एवरेस्ट पर चढ़ने वाले भारतीय

text: एवरेस्ट फतह करने का दूसरा भारतीय अभियान 1962 में मेजर जॉन डायस के नेतृत्व में भारतीय सेना द्वारा किया गया था और यह भी असफल रहा। पर्वतारोही कप्तान एम एस कोहली, सोनम ग्यात्सो और हरि डांग 28,600 फीट (8,720 मीटर) तक पहुंच गए, लेकिन बेहद खराब मौसम के कारण उन्हें भी वापस लौटना पड़ा।


title: माउंट एवरेस्ट पर चढ़ने वाले भारतीय

text: 1965 में, भारतीय सेना द्वारा तीसरे अभियान, जिसका नेतृत्व कप्तान एम एस कोहली ने किया था। इस अभियान मे 21 मुख्य सदस्य और 50 शेरपा शामिल थे। प्रारंभिक प्रयास अप्रैल के अंत के दौरान किया गया था और खराब मौसम के कारण, वे बेस कैंप में वापस आए और बेहतर मौसम के लिए 2 सप्ताह तक इंतजार किया। मई के अंत तक, वे लगातार चार प्रयासों में पहाड़ पर चढ़ने मे सफल हुए । कर्नल नरेंद्र "बुल" कुमार टीम के उपनेता थे। इस प्रकार भारत माउंट एवरेस्ट फतह करने वाला चौथा देश बन गया था।


title: माउंट एवरेस्ट पर चढ़ने वाले भारतीय

text: दो दिन बाद 22 मई को सोनम ग्यात्सो और सोनम वांग्याल शिखर पर पहुंचे और एक साथ माउंट एवरेस्ट पर चढ़ने वाले पहले भाई-बहन बने।


title: माउंट एवरेस्ट पर चढ़ने वाले भारतीय

text: 1984 में, चौथे भारतीय अभियान का नेतृत्व दर्शन कुमार खुल्लर ने किया और कुल 5 जनों ने चढ़ाई दर्ज की, जिसमें भारत की पहली महिला बछेंद्री पाल भी थी। इस अभियान मे लेफ्टिनेंट कर्नल प्रेम चंद उपनेता थे।


title: माउंट एवरेस्ट पर चढ़ने वाले भारतीय

text: 1992 में भारत तिब्बत सीमा पुलिस द्वारा माउंट एवरेस्ट पर भारत-तिब्बत सीमा पुलिस अभियान का नेतृत्व अतिरिक्त उप-अधीक्षक मेजर हुकम सिंह ने किया था जिसमे संतोष यादव सहित 8 भारतीयों द्वारा शिखर पर विजय प्राप्त की। वरिष्ठ चिकित्सा अधिकारी चित्तरंजन आर पटनायक इस अभियान के उपनेता थे।


title: माउंट एवरेस्ट पर चढ़ने वाले भारतीय

text: 1993 का भारत-नेपाल एवरेस्ट अभियान भारतीय पर्वतारोहण फाउंडेशन द्वारा शुरू किया गया और खेल एवं युवा मंत्रालय, भारत सरकार द्वारा वित्त पोषित पहला महिला अभियान था। 21 सदस्यीय टीम का नेतृत्व बछेंद्री पाल ने किया। इस ऐतिहासिक अभियान ने उस समय कई विश्व रिकॉर्ड स्थापित किए जिसमें माउंट एवरेस्ट पर चढ़ने के लिए एक ही अभियान में 18 सबसे अधिक संख्या में व्यक्ति शामिल थे, माउंट एवरेस्ट पर चढ़ने के लिए किसी एक देश से 7 महिलाओं की सबसे बड़ी संख्या थी।


title: माउंट एवरेस्ट पर चढ़ने वाले भारतीय

text: संतोष यादव दो बार माउंट एवरेस्ट पर चढ़ने वाली दुनिया की पहली महिला बनीं, जबकि डिकी डोलमा दुनिया की सबसे ऊंची चोटी पर चढ़ने वाली सबसे कम उम्र की (19 साल की) महिला बनीं। संतोष यादव और रीता गोम्बू मारवाह इस अभियान मे उपनेता थे कुल 18 आरोहण हुए जिनमें से 11 भारतीय थे और उनमे से 7 महिलाएं थीं।


title: माउंट एवरेस्ट पर चढ़ने वाले भारतीय

text: तेनजिंग नोर्गे के भतीजे लोबसंग शेरिंग भोटिया ने ताशी वांगचुक तेनजिंग के नेतृत्व में 1993 के ऑस्ट्रेलियाई मैसेडोनियन एवरेस्ट अभियान के सदस्य के रूप में भाग लिया। वह शिखर पर पहुंच गये लेकिन उतरते समय गिरने से उसकी मृत्यु हो गई।


title: माउंट एवरेस्ट पर चढ़ने वाले भारतीय

text: भारत-तिब्बत सीमा पुलिस द्वारा माउंट एवरेस्ट पर 1996 मे दूसरा अभियान का नेतृत्व मोहिंदर सिंह ने किया। इस अभियान मे तीन पर्वतारोही मारे गए। इस अभियान को एवरेस्ट की उत्तर की ओर से पहली बार भारतीयों द्वारा चढ़ाई की गई जिसमे 8 जनों को सफलता प्राप्त हुई। भारत-तिब्बत सीमा पुलिस के जवान, परश मणि दास और हरभजन सिंह उपनेता थे।


title: माउंट एवरेस्ट पर चढ़ने वाले भारतीय

text: 1998 में, माउंट एवरेस्ट पर एक अभियान का नेतृत्व ऋषिकेश यादव ने भारतीय स्वतंत्रता स्वर्ण जयंती समारोह के हिस्से के रूप में किया था। इस अभियान के दौरान कुल 8 व्यक्ति शिखर पर पहुंचे जिनमें से 2 भारतीय और 6 शेरपा थे। यह किसी भी 8000 मीटर की चोटी पर पहला सफल भारतीय नागरिक अभियान था।.


title: माउंट एवरेस्ट पर चढ़ने वाले भारतीय

text: एक अन्य भारतीय, कुसांग दोरजी शेरपा, डेविड वॉल्श के नेतृत्व में हिमालयी साम्राज्य अभियान के एक किराए के सदस्य के रूप में शीर्ष पर पहुंचे।


title: माउंट एवरेस्ट पर चढ़ने वाले भारतीय

text: 1999 के भारतीय एवरेस्ट मिलेनियम अभियान का नेतृत्व संतोष यादव ने किया था। इस अभियान के दौरान 4 भारतीयों द्वारा शिखर पर सफलता प्राप्त की गई थी।


title: माउंट एवरेस्ट पर चढ़ने वाले भारतीय

text: 2001 के भारतीय सेना के माउंट एवरेस्ट अभियान का नेतृत्व कर्नल कृष्ण कुमार ने किया था। इस अभियान के दौरान 15 लोग शिखर पर पहुंचे जिनमें से 7 भारतीय थे और 8 शेरपा थे। सतीश चंदर शर्मा उपनेता थे।.


title: माउंट एवरेस्ट पर चढ़ने वाले भारतीय

text: 2003 में एवरेस्ट और ल्होत्से पर भारत-नेपाल सेना जिसका नेतृत्व कर्नल अशोक एब्बे ने किया। इस अभियान ने कुल 16 व्यक्तियों को शिखर पर पहुंचने मे मदद किया उनमें से 9 भारतीय थे और 7 शेरपा थे। मेजर चंद्रशेखर मंडा उपनेता थे।


title: माउंट एवरेस्ट पर चढ़ने वाले भारतीय

text: इसके अलावा, हिमालय पर्वतारोहण संस्थान के प्रमुख कर्नल विजय सिंह ठाकुर के नेतृत्व में 2003 के हिमालय पर्वतारोहण संस्थान एवरेस्ट अभियान में भारतीयों द्वारा कुल 2 चढ़ाई दर्ज की गई। इसमे कुलवंत सिंह धामी उपनेता थे।


title: माउंट एवरेस्ट पर चढ़ने वाले भारतीय

text: सत्यव्रत दाम के नेतृत्व में भारतीय नौसेना द्वारा 2004 के पहले भारतीय नौसेना माउंट एवरेस्ट नॉर्थ फेस एक्सपेडिशन ने शिखर तक पहुंचने वाले कुल 12 व्यक्तियों में से 5 भारतीय और 7 शेरपा थे। इसके उपनेता लेफ्टिनेंट अमित पांडे थे।


title: माउंट एवरेस्ट पर चढ़ने वाले भारतीय

text: मेजर सौरभ सिंह शेखावत के नेतृत्व में 2005 के भारतीय सेना महिला एवरेस्ट अभियान मे कुल 15 व्यक्तिय शिखर तक पहुंचने मे सफल रहे उनमें से 9 भारतीय थे और 6 शेरपा थे। इसके उपनेता लेफ्टिनेंट कर्नल आनंद स्वरूप थे।


title: माउंट एवरेस्ट पर चढ़ने वाले भारतीय

text: वायु सेना के विंग कमांडर अमित चौधरी के नेतृत्व में भारतीय वायु सेना द्वारा 2005 के भारतीय वायु सेना एवरेस्ट अभियान में कुल 7 व्यक्ति शिखर पर पहुंचे उनमें से 3 भारतीय थे और 4 शेरपा थे।


title: माउंट एवरेस्ट पर चढ़ने वाले भारतीय

text: मेजर शारब चंदूब नेगी के नेतृत्व में 2006 मे पहले सीमा सुरक्षा बल (बीएसएफ) एवरेस्ट अभियान मे कुल 16 व्यक्ति शिखर पर पहुंचे उनमें से 7 भारतीय थे और 9 शेरपा थे।


title: माउंट एवरेस्ट पर चढ़ने वाले भारतीय

text: हरभजन सिंह के नेतृत्व में माउंट एवरेस्ट पर 2006 के तीसरे भारत-तिब्बत सीमा पुलिस अभियान ने कुल 14 व्यक्तियों को शिखर पर पहुंचने का रिकॉर्ड बनाया उनमें से 12 भारतीय थे और 2 शेरपा थे। प्रेम सिंह उपनेता थे।


title: माउंट एवरेस्ट पर चढ़ने वाले भारतीय

text: लेफ्टिनेंट कर्नल ईश्वर सिंह थापा के नेतृत्व में 2007 के भारतीय सेना एवरेस्ट अभियान ने कुल 24 व्यक्तियों को शिखर पर पहुंचने का रिकॉर्ड बनाया उनमें से 12 भारतीय थे और 12 शेरपा थे।


title: माउंट एवरेस्ट पर चढ़ने वाले भारतीय

text: ओंगडा ग्यालज़ेन शेरपा, माइकल पैट्रिक विलियम (माइक) ग्रोकॉट के नेतृत्व में कैडवील एक्सट्रीम एवरेस्ट में शेरपा के रूप में शिखर पर पहुंचे।


title: माउंट एवरेस्ट पर चढ़ने वाले भारतीय

text: भारतीय सेना के 2008 स्नो लायन एवरेस्ट अभियान, सेना के अधिकारी अशोक एब्बे के नेतृत्व में, शिखर पर पहुंचने वाले कुल 18 व्यक्ति थे उनमें से 9 भारतीय थे और 9 शेरपा थे।


title: माउंट एवरेस्ट पर चढ़ने वाले भारतीय

text: 2008 के ग्यामत्सो शेरिंग भूटिया एवरेस्ट अभियान ने शिखर पर पहुंचने वाले कुल 22 व्यक्तियों में से 10 भारतीय थे और 12 शेरपा थे।


title: माउंट एवरेस्ट पर चढ़ने वाले भारतीय

text: एक भारतीय वकील और पर्वतारोही कल्पना दास उन्होंने 3 शेरपाओं की मदद से, शिखर पर पहुंच गईं। उसने पहले दो बार माउंट एवरेस्ट पर चढ़ने का प्रयास किया था, एक बार 2004 में और एक बार 2006 में, लेकिन खराब मौसम और स्वास्थ्य स्थितियों के कारण असफल रही।


title: माउंट एवरेस्ट पर चढ़ने वाले भारतीय

text: 2009 नेहरू पर्वतारोहण संस्थान एवरेस्ट अभियान, ब्रिगेडियर मंगल मूर्ति मसूर, वी एस एम के नेतृत्व में 17 व्यक्तियों को शिखर पर पहुंचने मे सफलता हासिल हुई उनमें से 10 भारतीय थे और 7 शेरपा थे।


title: माउंट एवरेस्ट पर चढ़ने वाले भारतीय

text: 21 मई 2009 को, कृष्णा पाटिल ने शिखर पर चढ़ाई की और दुनिया की सबसे ऊंची चोटी पर चढ़ने वाली सबसे कम उम्र की महिला (16 साल और 7 महीने की उम्र) बन गईं।गौरव शर्मा और तापी मिरा भी दो अलग-अलग अभियानों के हिस्से के रूप में शिखर पर पहुंचे।


title: माउंट एवरेस्ट पर चढ़ने वाले भारतीय

text: 2010 में भारतीयों द्वारा अलग-अलग भ्रमण के माध्यम से कुल 4 चढ़ाई दर्ज की गईं ये सभी दक्षिण की ओर (नेपाल) से।


title: माउंट एवरेस्ट पर चढ़ने वाले भारतीय

text: 22 मई 2010 को, अर्जुन वाजपेयी 16 साल, 11 महीने और 18 दिन की उम्र में शिखर पर पहुंचने वाले सबसे कम उम्र के भारतीय बने।


title: माउंट एवरेस्ट पर चढ़ने वाले भारतीय

text: 2011 में दक्षिण की ओर (नेपाल)से कुल 20 चढ़ाई दर्ज की गई 19 भारतीयों द्वारा (डबल आरोहण अंशु जमसेनपा ) ।


title: माउंट एवरेस्ट पर चढ़ने वाले भारतीय

text: प्रेमलता अग्रवाल 48 साल की उम्र में माउंट एवरेस्ट फतह करने वाली सबसे उम्रदराज भारतीय महिला बनीं। अंशु जमसेनपा 12 मई और 21 मई को दो बार चढ़ाई की।


title: माउंट एवरेस्ट पर चढ़ने वाले भारतीय

text: लेफ्टिनेंट कर्नल नरेंद्र कुमार दहिया के नेतृत्व में 2011 के भारतीय वायु सेना महिला एवरेस्ट अभियान ने शिखर पर पहुंचने वाले कुल 19 व्यक्ति थे , जिनमें से 7 भारतीय और 12 शेरपा थे।


title: माउंट एवरेस्ट पर चढ़ने वाले भारतीय

text: 2012 में भारतीयों द्वारा कुल 52 आरोहण दर्ज किए गए, उनमें से 10 महिलाएं थीं, 7 उत्तर की ओर (चीन/तिब्बत) से और 45 दक्षिण की ओर (नेपाल) से


title: माउंट एवरेस्ट पर चढ़ने वाले भारतीय

text: प्रेम सिंह के नेतृत्व में माउंट एवरेस्ट पर चौथे 2012 के भारत-तिब्बत सीमा पुलिस अभियान ने शिखर पर पहुंचने वाले कुल 8 व्यक्तियों में से 7 भारतीय और 1 शेरपा थे


title: माउंट एवरेस्ट पर चढ़ने वाले भारतीय

text: लेफ्टिनेंट कर्नल अजय कोठियाल के नेतृत्व में 2012 भारतीय सेना महिला एवरेस्ट अभियान ने शिखर पर कुल 28 व्यक्ति पहुंचे उनमें से 15 भारतीय और 13 शेरपा थे।


title: माउंट एवरेस्ट पर चढ़ने वाले भारतीय

text: लेफ्टिनेंट कर्नल भूपेश हाडा के नेतृत्व में 2012 भारतीय सेना स्नो लायन एवरेस्ट अभियान ने शिखर पर कुल 11 व्यक्तियों की पहुंच दर्ज की, जिनमें से 7 भारतीय और 4 शेरपा थे।


title: माउंट एवरेस्ट पर चढ़ने वाले भारतीय

text: 2012 में हिमालय पर्वतारोहण संस्थान एवरेस्ट अभियान ने हिमालय पर्वतारोहण संस्थान द्वारा 2012 में लेफ्टिनेंट कर्नल नीरज राणा के नेतृत्व में शिखर पर कुल 10 व्यक्ति पहुंचे उनमें से 6 भारतीय और 4 शेरपा थे।


title: माउंट एवरेस्ट पर चढ़ने वाले भारतीय

text: 2013 में भारतीयों द्वारा कुल 67 चढ़ाई दर्ज की गई। उनमें से 11 महिलाएं थीं - सभी दक्षिण की ओर (नेपाल) से।


title: माउंट एवरेस्ट पर चढ़ने वाले भारतीय

text: नुंग्शी मलिक और ताशी मलिक, जो एक साथ माउंट एवरेस्ट पर चढ़ने वाले पहले जुड़वां बहने थी, जिन्होंने शिखर पर चढ़ाई की।


title: माउंट एवरेस्ट पर चढ़ने वाले भारतीय

text: कर्नल रणवीर सिंह जामवाल के नेतृत्व में 2013 के भारत नेपाल संयुक्त सेना एवरेस्ट अभियान ने शिखर पर कुल 43 व्यक्तियों की पहुंच दर्ज की, उनमें से 11 भारतीय और 32 शेरपा थे।


title: माउंट एवरेस्ट पर चढ़ने वाले भारतीय

text: सतीश चंदर शर्मा के नेतृत्व में 2013 के राष्ट्रीय कैडेट कोर एनसीसी एवरेस्ट अभियान के कुल 25 व्यक्ति शिखर पर पहुंचे उनमें से 11 भारतीय और 14 शेरपा थे।


title: माउंट एवरेस्ट पर चढ़ने वाले भारतीय

text: सोमित जोशी के नेतृत्व में सशस्त्र सीमा बल द्वारा 2013 के विशेष सेवा ब्यूरो (एसएसबी) एवरेस्ट अभियान मे 11 व्यक्ति शिखर पर पहुंचे जिनमें से 5 भारतीय और 6 शेरपा थे।


title: माउंट एवरेस्ट पर चढ़ने वाले भारतीय

text: सुरजीत सिंह लीशंगथेम के नेतृत्व में 2013 के उत्तर पूर्व भारत एवरेस्ट अभियान मे कुल 21 व्यक्ति शिखर पर पहुंचे उनमें से 11 भारतीय और 10 शेरपा थे।


title: माउंट एवरेस्ट पर चढ़ने वाले भारतीय

text: नीरज राणा के नेतृत्व में लॉरेंस स्कूल, सनावर एवरेस्ट अभियान मे कुल 13 व्यक्ति शिखर पर पहुंचे उनमें से 7 भारतीय और 6 शेरपा थे।


title: माउंट एवरेस्ट पर चढ़ने वाले भारतीय

text: 2014 में भारतीयों द्वारा कुल 5 चढ़ाई दर्ज की गई और उनमें से एक महिला - सभी उत्तर की ओर (चीन/तिब्बत) से।


title: माउंट एवरेस्ट पर चढ़ने वाले भारतीय

text: शेखर बाबू बच्चनपल्ली के नेतृत्व में 2014 के ट्रान्सेंड एडवेंचरस एवरेस्ट अभियान ने एक नया इतिहास रचा, मालवथ पूर्णा 25 मई 2014 को, 13 साल और 11 महीने की उम्र में, शिखर पर पहुंचने वाली दुनिया की सबसे कम उम्र की लड़की बन गई


title: माउंट एवरेस्ट पर चढ़ने वाले भारतीय

text: 2016 में भारतीयों द्वारा कुल 50 चढ़ाई दर्ज की गई, जिनमें से 15 महिलाएं भी थीं। एक की मौत हो गई। छह उत्तर की ओर (चीन/तिब्बत) से और 44 दक्षिण की ओर (नेपाल) से थे।


title: माउंट एवरेस्ट पर चढ़ने वाले भारतीय

text: शेखर बाबू बच्चनपल्ली के नेतृत्व में 2016 के ट्रान्सेंड एडवेंचरस एवरेस्ट अभियान के शिखर पर पहुंचने वाले कुल 13 व्यक्ति थे, उनमें से 5 भारतीय और 8 शेरपा थे।


title: माउंट एवरेस्ट पर चढ़ने वाले भारतीय

text: कर्नल रणवीर सिंह जामवाल के नेतृत्व में 2016 के भारतीय सेना एवरेस्ट मासिफ अभियान मे कुल 27 व्यक्ति शिखर पर पहुंचे उनमें से 10 भारतीय और 17 शेरपा थे।


title: माउंट एवरेस्ट पर चढ़ने वाले भारतीय

text: गौरव कार्की के नेतृत्व में 2016 के राष्ट्रीय कैडेट कोर (एनसीसी) गर्ल्स एवरेस्ट अभियान ने शिखर पर पहुंचने वाले कुल 28 लोगों में से 14 भारतीय और 14 शेरपा थे


title: माउंट एवरेस्ट पर चढ़ने वाले भारतीय

text: 2016 सटोरी एडवेंचरस इंटरनेशनल एवरेस्ट अभियान जितेश पोपटियल मोदी के नेतृत्व में शिखर पर कुल 16 व्यक्ति पहुंचे, उनमें से 6 भारतीय और 10 शेरपा थे।


title: माउंट एवरेस्ट पर चढ़ने वाले भारतीय

text: ईरानी अजीम घेचिसाज़ के नेतृत्व में 2016 सेवन समिट ट्रेक्स एवरेस्ट अभियान ने शिखर पर पहुंचने वाले कुल 25 व्यक्तियों को रिकॉर्ड किया, जिनमें से 7 भारतीय थे।


title: माउंट एवरेस्ट पर चढ़ने वाले भारतीय

text: 2017 में 48 भारतीयों द्वारा कुल 49 आरोहण दर्ज किए गए जिसमे अंशु जमसेनपा द्वारा दोहरी चढ़ाई की गई, एक मृत्यु 18 उत्तर की ओर (चीन/तिब्बत) से और 31 दक्षिण की ओर (नेपाल) से।


title: माउंट एवरेस्ट पर चढ़ने वाले भारतीय

text: अंशु जमसेनपा ने रचा नया इतिहास। एक सीजन में दो बार माउंट एवरेस्ट की चोटी को फतह करने वाली दुनिया की पहली महिला और 5 दिनों के भीतर ऐसा करने वाली पहली महिला। यह किसी महिला द्वारा सबसे ऊंची शिखा का सबसे तेज दोहरा आरोहण भी है। यह उनका पांचवां आरोहण था और इस तरह वह सबसे अधिक बार चढ़ाई करने वाली भारतीय महिला बनीं। .


title: माउंट एवरेस्ट पर चढ़ने वाले भारतीय

text: शेखर बाबू बच्चनपल्ली के नेतृत्व में 2017 के ट्रान्सेंड एडवेंचरस एवरेस्ट अभियान ने शिखर पर कुल 37 व्यक्तियों की पहुंचाया उनमें से 16 भारतीय और 21 शेरपा थे।


title: माउंट एवरेस्ट पर चढ़ने वाले भारतीय

text: लेफ्टिनेंट कमांडर संजय के. कुलकर्णी के नेतृत्व में भारतीय नौसेना द्वारा 2017 इंडियन नेवी एवरेस्ट-ल्होत्से अभियान ने शिखर पर पहुंचने वाले कुल 20 लोगों को रिकॉर्ड किया, उनमें से 9 भारतीय और 11 शेरपा थे। इस अभियान मे लेफ्टिनेंट कमांडर विनीत दोशी डिप्टी लीडर थे।


title: माउंट एवरेस्ट पर चढ़ने वाले भारतीय

text: विशाल दुबे के नेतृत्व में 2017 मे भारतीय सेना स्नो लायन एवरेस्ट अभियान ने शिखर पर कुल 13 व्यक्तियों को पहुंचाया जिनमें से 7 भारतीय और 6 शेरपा थे।


title: माउंट एवरेस्ट पर चढ़ने वाले भारतीय

text: सतेंद्र के. सांगवान के नेतृत्व में तेल और प्राकृतिक गैस निगम द्वारा 2017 एशियाई ट्रेकिंग ओएनजीसी इको एवरेस्ट अभियान ने शिखर पर 16 व्यक्तियों को पहुंचाया उनमें से 7 भारतीय और 9 शेरपा थे।


title: माउंट एवरेस्ट पर चढ़ने वाले भारतीय

text: 2018 में भारतीयों द्वारा कुल 69 चढ़ाई दर्ज की गई उनमें से 8 महिलाएं थी। उनमे से 18 ने नॉर्थ कॉल से और 51 ने साउथ कॉल से चढ़ाई की। अजीत बजाज और दीया सुज़ाना बजाज, दिल्ली के एक पिता-पुत्री की जोड़ी ने 16 मई को माउंट एवरेस्ट फतह कर इतिहास रच दिया। संगीता सिंधी बहल 53 साल की उम्र में दुनिया की सबसे ऊंची चोटी पर चढ़ने वाली सबसे उम्रदराज भारतीय महिला बन गईं। Ajeet Bajaj and Dia Susanna Bajaj, a father-daughter duo from Delhi, made history by conquering Mount Everest on 16 May. Sangeeta Sindhi Bahl became the oldest Indian woman to have scaled the world's tallest peak at the age of 53 years.


title: माउंट एवरेस्ट पर चढ़ने वाले भारतीय

text: लव राज सिंह धर्मशक्तु के नेतृत्व में दूसरे सीमा सुरक्षा बल (बीएसएफ) एवरेस्ट अभियान 2018, ने 30 व्यक्तियों को शिखर तक पहुंचाया।


title: माउंट एवरेस्ट पर चढ़ने वाले भारतीय

text: संजय कुमार गुंज्याल के नेतृत्व में 2018 उत्तराखंड राज्य पुलिस एवरेस्ट अभियान ने 16 व्यक्तियों को शिखर तक पहुंचाया उनमें से 8 भारतीय और 8 शेरपा थे।


title: माउंट एवरेस्ट पर चढ़ने वाले भारतीय

text: कर्नल सरफराज सिंह के नेतृत्व में नेशनल इंस्टीट्यूट ऑफ माउंटेनियरिंग एंड एलाइड स्पोर्ट्स द्वारा 2018 NIMAS इंडिया एवरेस्ट अभियान ने शिखर पर पहुंचने वाले कुल 13 व्यक्तियों में से 8 भारतीय और 5 शेरपा थे।


title: माउंट एवरेस्ट पर चढ़ने वाले भारतीय

text: सौरज झिंगन के नेतृत्व में 2018 फोर्स मोटर्स एवरेस्ट अभियान ने शिखर तक पहुंचने वाले कुल 4 व्यक्तियों को रिकॉर्ड किया, उनमें से 2 भारतीय थे और 2 शेरपा थे।


title: माउंट एवरेस्ट पर चढ़ने वाले भारतीय

text: शेखर बाबू बच्चनपल्ली के नेतृत्व में 2018 ट्रान्सेंड एडवेंचरस एवरेस्ट अभियान ने 40 व्यक्तियों को शिखर तक पहुंचाया उनमें से 18 भारतीय थे और 22 शेरपा थे।


title: माउंट एवरेस्ट पर चढ़ने वाले भारतीय

text: 2019 में भारतीयों द्वारा कुल 77 चढ़ाई दर्ज की गई उनमें से 18 महिलाएं थी साउथ कॉल और नॉर्थ कॉल दोनों तरफ से।


title: भगवानदास

text: राजा राजा भगवन्त दास) (1537 – 10 दिसम्बर 1589) आमेर के कछवाहा शासक थे। जयसिंह द्वितीय उनके ही वंशज थे जिन्होने जयपुर की स्थापना की।


title: भगवानदास

text: भगवन्तदास ने भारमल केे बाद आमेर का सिंहासन संभाला। अकबर के दरबार की शान बढ़ाने वाला राजा मानसिंह भगवन्तदास का ही पुत्र था। मुगल दरबार में भगवन्तदास को ऊँचा मनसब प्राप्त था। इसके अलावा वह एक उत्कृष्ट योद्धा था, जिसने आमेर से बाहर जाकर पश्चिमी और उत्तरी भारत में कई बड़े युद्ध लड़े और उनमें विजय प्राप्त की।


title: भगवानदास

text: राजा भारमल की मौत के बाद भगवन्तदास सन् 1573 ई. में आमेर का राजा बना। अपने पिता के समान ही भगवन्तदास को भी मुगल दरबार में काफी ऊँचा पद प्राप्त हुआ था। वह पांच हजारी मनसब तक पहुँचा था। अकबर बिना युद्ध के महाराणा प्रताप को अपने अधीन लाना चाहता था इसलिए अकबर ने प्रताप को समझाने के लिए चार राजदूत नियुक्त किए जिसमें से भगवन्तदास भी एक थे।


title: भगवानदास

text: भगवन्तदास को लाहौर का संयुक्त गवर्नर बनाया गया था, जबकि उसका पुत्र मानसिंह क़ाबुल में नियुक्त हुआ। जब मिर्ज़ा हाकिम ने लाहौर पर आक्रमण किया, तब उसे पराजित करने में भगवन्तदास का बहुत बड़ा हाथ था।


title: भगवानदास

text: 1585 में भगवन्तदास को कश्मीर के सुल्तान यूसुफ़ ख़ान के ख़िलाफ़ लड़ने के लिए भेजा गया, जहां उससे डरकर सुल्तान ने आत्मसमर्पण कर दिया। इस उपलब्धि पर उसके नाम से सिक्का भी प्रचलित किया गया।


title: भगवानदास

text: भगवन्तदास की मृत्यु 13 नवम्बर ,1589 को लाहौर में हो गयी जिसके बाद उनके पुत्र मानसिंह 1589 ई. में आमेर के शासक बने। इनके कार्यकाल में आमेर एक महत्वपूर्ण एवं गौरवपूर्ण राज्य में रूप में विख्यात हुआ।


title: भगवानदास

text: 'मानसी गंगा ', गोवर्धन के तटों को पत्थरों से सीढ़ियों सहित बनवाने का श्रेय भगवानदास को प्राप्त है। श्रद्धालु मानसी गंगा के चारों और दर्शनीय स्थानों के दर्शन करते हुए परिक्रमा लगाते हैं। भगवानदास बाँकावत लवाण के जागीरदार थे व भगवन्तदास के अनुज थे। वह बाँके राजा के नाम से प्रसिद्ध थे व उनके वंशज बाँकावत कछवाहा कहलाते हैं।


title: ब्रान्स्टेड तथा लॉरी का अम्ल-क्षार सिद्धान्त

text: ब्रोनस्टेड-लोरी सिद्धान्त (Brønsted–Lowry theory) एक अम्ल-क्षार अभिक्रिया सिद्धान्त है जिसे 1923 में जोहानस निकोलस ब्रोनस्टेड और थॉमस मार्टिन लॉरी द्वारा स्वतंत्र रूप से प्रस्तावित किया गया था। इस सिद्धान्त की मूल अवधारणा यह है कि जब कोई अम्ल और क्षार एक-दूसरे के साथ अभिक्रिया करते हैं, तो प्रोटॉन ( H) के आदान-प्रदान के द्वारा अम्ल अपना संयुग्मी क्षार बनाता है, तथा क्षार अपना एक संयुग्मी अम्ल। यह सिद्धान्त अरहेनियस सिद्धान्त का सामान्यीकरण है।


title: वोडाफोन आइडिया

text: वोडाफोन आइडिया लिमिटेड एक भारतीय दूरसंचार ऑपरेटर है, जिसका मुख्यालय भारत में मुंबई, महाराष्ट्र और गांधीनगर, गुजरात में स्थित है। वोडाफोन आइडिया एक अखिल भारतीय एकीकृत जीएसएम ऑपरेटर है जो २जी, ३जी और 4G, 4 जी + और वीओएलटीई सेवा प्रदान करती है। 31 मार्च 2020 तक, वोडाफोन आइडिया का ग्राहक आधार 319.19 मिलियन है। यह भारत में तीसरा सबसे बड़ा मोबाइल दूरसंचार नेटवर्क और मोबाइल दूरसंचार नेटवर्क है। 31 अगस्त 2018 को वोडाफ़ोन (भारत) का विलय आइडिया सेल्युलर के साथ हो गया, जिससे वोडाफोन आइडिया लिमिटेड नामक एक नई इकाई का गठन किया गया। वोडाफोन की वर्तमान में संयुक्त इकाई में 10.1% हिस्सेदारी है और आदित्य बिड़ला समूह की 26% हिस्सेदारी है। कुमार मंगलम बिड़ला विलय की गई कंपनी के अध्यक्ष हैं। वोडाफोन रोमानिया के एक्स-सीईओ रविंदर टक्कर कंपनी के वर्तमान सीईओ हैं।


title: वोडाफोन आइडिया

text: 7 सितंबर 2020 को, वोडाफोन आइडिया ने अपनी नई ब्रांड पहचान, 'वीआई' का अनावरण किया, जिसमें कंपनी के पूर्ववर्ती अलग-अलग ब्रांड 'वोडाफोन' और 'आइडिया' का एकीकरण एक एकीकृत ब्रांड में शामिल है।


title: लखनऊ मेट्रो

text: लखनऊ मेट्रो एक त्वरित यातायात प्रणाली है जो भारत के उत्तर प्रदेश राज्य में लखनऊ शहर की सेवा करती है। लाइन का निर्माण 27 सितंबर 2014 को ट्राँसपोर्ट नगर से चारबाग रेलवे स्टेशन तक 8.5 कि॰मी॰ (5.3 मील) के साथ शुरू हुआ था, जिसने 5 सितंबर 2017 को अपना वाणिज्यिक संचालन शुरू किया, जिससे यह देश में सबसे तेज मेट्रो रेल प्रणाली बन गई। चौधरी चरण सिंह अंतर्राष्ट्रीय हवाई अड्डे के मेट्रो स्टेशन से मुंशी पुलिया मेट्रो स्टेशन तक रेड लाइन पर पूर्ण परिचालन 9 मार्च 2019 को शुरू हुआ।


title: लखनऊ मेट्रो

text: लखनऊ मेट्रो 22 स्टेशनों के साथ 22.87 कि॰मी॰ की दूरी तय करती है। यह दिल्ली मेट्रो, हैदराबाद मेट्रो, चेन्नई मेट्रो, नम्मा मेट्रो, नोएडा मेट्रो और कोलकाता मेट्रो के बाद भारत में सातवां सबसे लंबा परिचालन मेट्रो नेटवर्क है। मेट्रो रेल के संचालन को मूर्त रूप देने और उस पर आने वाले खर्च को पूरा करने की व्यवस्था के लिए राज्य सरकार ने वित्त, नगर विकास, आवास, ऊर्जा, लोक निर्माण, परिवहन ओर पर्यावरण विभाग के प्रमुख सचिवों और लखनऊ के मंडलायुक्त की एक समिति बना दी है।


title: लखनऊ मेट्रो

text: लखनऊ और कानपुर में मेट्रो रेल शुरु होने के बाद सड़कों पर यातायात काफी कम हो सकेगा। वर्तमान में इन दोनों शहरों में हर महीने लगभग १००० नए चौपहिया वाहनों का पंजीकरण कराया जाता रहा है। लखनऊ में सभी राष्ट्रीय राजमार्गों पर बाइपास बना दिए जाने के बावजूद सड़कों पर गाड़ियों का दबाव बढ़ता ही जा रहा है। इस कारण से यहाँ मेट्रो का त्वरित निर्माण अत्यावश्यक हो गया है। लखनऊ शहर में आरंभ में चार गलियारे निश्चित किये गए हैं:


title: लखनऊ मेट्रो

text: उत्तर प्रदेश सरकार ने लखनऊ के अलावा कानपुर और गाजियाबाद शहरों में मेट्रो रेल चलाने की योजना बनाई है। गाजियाबाद दिल्ली के करीब होने से वहाँ मेट्रो रेल सबसे पहले शुरू हो सकती है। आवास-विकास विभाग के अधिकारियों के अनुसार गाजियाबाद में दिल्ली से वैशाली तक मेट्रो रेल का रास्ता साफ हो गया है तथा मेरठ में भी संभावना ढूंढी जायेगी।इस परिवहन व्यवस्था की सफलता से प्रभावित होकर भारत के दूसरे राज्यों जैसे उत्तर प्रदेश, महाराष्ट्र, राजस्थान एवं कर्नाटक, आंध्र प्रदेश एवं महाराष्ट्र में भी इसे चलाने की योजनाएं बन रही हैं।


title: एकीकृत परिपथ

text: एलेक्ट्रॉनिकी में एकीकृत परिपथ या एकीपरि (इन्टीग्रेटेड सर्किट (IC)) को सूक्ष्मपरिपथ (माइक्रोसर्किट), सूक्ष्मचिप, सिलिकॉन चिप, या केवल चिप के नाम से भी जाना जाता है। यह एक अर्धचालक पदार्थ के अन्दर बना हुआ एलेक्ट्रॉनिक परिपथ ही होता है जिसमें प्रतिरोध, संधारित्र आदि पैसिव कम्पोनेन्ट (निष्क्रिय घटक) के अलावा डायोड, ट्रान्जिस्टर आदि अर्धचालक अवयव निर्मित किये जाते हैं। जिस प्रकार सामान्य परिपथ का निर्माण अलग-अलग (डिस्क्रीट) अवयव जोड़कर किया जाता है, आईसी का निर्माण वैसे न करके एक अर्धचालक के भीतर सभी अवयव एक साथ ही एक विशिष्ट प्रक्रिया का पालन करते हुए निर्मित कर दिये जाते हैं। एकीकृत परिपथ आजकल जीवन के हर क्षेत्र में उपयोग में लाये जा रहे हैं। इनके कारण एलेक्ट्रानिक उपकरणों का आकार अत्यन्त छोटा हो गया है, उनकी कार्य क्षमता बहुत अधिक हो गयी है एवं उनकी शक्ति की जरूरत बहुत कम हो गयी है।


title: एकीकृत परिपथ

text: संकर एकीकृत परिपथ भी लघु आकार के एकीपरि (एकीकृत परिपथ) होते हैं किन्तु वे अलग-अलग अवयवों को एक छोटे बोर्ड पर जोड़कर एवं एपॉक्सी आदि में जड़कर (इम्बेड करके) बनाये जाते हैं। अतः ये "मोनोलिथिक आई सी" से भिन्न हैं।


title: एकीकृत परिपथ

text: सूक्ष्मचिप, एकीपरि की एक चिप होती है, जो कि सिलिकॉन से बनी होती है। यह प्रोगाम लॉजिक और कंप्यूटर मेमोरी के लिए बनाई जाती है। वर्तमान में सूक्ष्मचिप कंप्यूटर, मोबाइल, पीडीए और माइक्रोवेव ओवन सहित कई इलेक्ट्रॉनिक उपकरणों का आवश्यक अंग बन चुकी हैं। सूक्ष्मचिप अपने ५० वर्षो की यात्रा पूर्ण कर चुकी है। १९५८ में इसका अविष्कार रॉबर्ट नॉयस और जैक किल्बे ने किया था। ये दोनों अलग-अलग कंपनियों में काम करते थे और दोनों ही कंपनियां इस शोध को अपने दृष्टिकोण से कर रही थी। इस शोध के उपरांत बाद दोनों ही कंपनियों ने इसके पेटेंट के लिए आवेदन किया। बाद में दोनों कंपनियों को सम्मिलित रूप से इसका लाइसेंस दिया गया और इसका सम्मिलत पेटेंट दिया गया। पहली बार सूक्ष्मचिप १९६१ में लोगों को उपलब्ध हुई। जिक किल्बे ने ही बाद में पोर्टेबल कैलकुलेटर का आविष्कार किया। तब से लेकर अब तक सूक्ष्मचिप में कई बदलाव आ चुके हैं। पहली सूक्ष्मचिप में जहां एक ट्रांजिस्टर, एक कैपेसिटर और तीन रजिस्टर थे, वहीं आज की सूक्ष्मचिप में एक छोटी सी जगह में लगभग १२५ मिलियन ट्रांजिस्टर समाए होते हैं।


title: एकीकृत परिपथ

text: सूक्ष्मचिप के कई और लाभ भी हैं। वर्तमान में सूक्ष्मचिप का प्रयोग जैविक प्रणालियों (बॉयोलॉजिकल सिस्टम) में होता है। इसका प्रयोग जीवन बचाने में भी होने लगा है। हृदय रोगियों के लिए पेसमेकर में भी सूक्ष्मचिप रहती है। पेसमेकर हृदय गति नियत्रिंत रखता है। सूक्ष्मचिप का प्रयोग घड़ियों, मोबाइल फोन से लेकर स्पेस शटल तक में हो रहा है।


title: एकीकृत परिपथ

text: सन् १९४७ में ट्रांजिस्टर के आविष्कार के बाद एकीपरि (एकीकृत परिपथ) के विकास का रास्ता साफ हो गया था। सन् १९५८-५९ में दो व्यक्तियों ने लगभग एक ही तरह की आई सी लगभग एक ही समय विकसित की। वे अलग-अलग काम कर रहे थे और एक-दूसरे के काम से अनभिज्ञ थे। ये व्यक्ति थे - टेक्सास इंस्ट्रूमेन्ट्स में कार्यरत जैक किल्बी (Jack Kilby) और फेयरचाइल्ड सेमीकंडक्टर कारपोरेशन के सह-संस्थापक रॉबर्ट नॉयस (Robert Noyce)। दोनो ही विद्युत इंजीनियर थे और दोनो ही इस बात का हल निकालने में जुटे हुए थे कि अनेकानेक संख्याओं वाले परिपथों को कैसे विश्वसनीय रूप से निर्मित किया जाय और उनका आकार कैसे छोटा किया जाय। आज हम कह सकते हैं कि यदि ट्रांसिस्टर का आविष्कार न होता तो एकीपरि न होता; और एकीपरि न होता तो कम्प्यूटर और अन्य एलेक्ट्रॉनिक उपकरण न होते जिनका परिपथ करोड़ों-अरबों अवयवों से बना होता है।


title: एकीकृत परिपथ

text: डिजिटल एकीकृत परिपथों को उनमें प्रयुक्त ट्रांजिस्टरों की सख्या के आधार पर स्माल स्केल इंटीग्रेटेड (SSI), मिडियम स्केल इंटीग्रेटेड (MSI), लार्ज स्केल इंटीग्रेटेड (LSI), वेरी लार्ज स्केल इंटीग्रेटेड (VLSI), अल्ट्रा लार्ज स्केल इंटीग्रेटेड (ULSI) आदि में बांटा जाता है।


title: एकीकृत परिपथ

text: आरम्भिक दिनों में आईसी के अन्दर कुछेक ट्रान्जिस्टर ही हुआ करते थे। जैसे-जैसे तकनीकी का विकास हुआ, आईसी के अन्दर लाखों, करोड़ों और अरबों ट्रान्जिस्टर बनने लगे हैं।


यह विश्व के 100 सर्वाधिक धनी व्यक्तियों की सूची दिनांक ११ फरवरी २००८ को, प्रत्येक व्यक्ति की कुल संपत्ति के मूल्य पर आधारित है। The total net worth is an estimate measured in United States dollars, based on the closing stock prices of the stock exchanges on which each person's company is listed, and exchange rates on February 11, 2008. Stock prices are defined as shares of ownership in a corporation, and exchange rates are defined as how much one currency is worth in terms of another. This list only represents each person's valuation on a single day due to daily fluctuations among exchange rates and stock valuations. The list does not include heads of state whose wealth is tied to their position (see list of heads of government and state by net worth).


title: विश्व के 100 सर्वाधिक धनी व्यक्तियों की सूची

text: The following list is the ranking of the world's richest billionaires on February 11 2008, and does not reflect changes since that date. The top three countries with the most billionaires are: United States with over 400, Russia with 87, and India and Germany with 56 each.


text: Notable-mentions lists those people who have been claimed by credible sources to possess fortunes to the tunes of multi-millions and billions but claims which have not directly been endorsed by Forbes. These claims are well-referenced and credible. This list is necessary because it is appropriate neither for Wikipedia nor for others to depend on a single-source (Forbes) to estimate the richest people in the world.


text: Former State Duma Speaker Ivan Rybkin claimed that President of Russia, Vladimir Putin, "is the biggest oligarch in Russia" and that Russian businessmen Gennady Timchenko, Mikhail Kovalchuk, Yuriy Kovalchuk, and Roman Abramovich are "looking after Putin's business interests and swallowing up a vast share of the nation's financial flows". Such claims have been supported later by Russian political insider Stanislav Belkovsky


text: . Economist Anders Åslund, author of ""Russia's Capitalist Revolution"", described this story in his Moscow Times article:


text: When asked at a press conference on February 14, 2008 if these allegations were true, Putin was quoted as saying the following in response: "This is true. I am the richest person not only in Europe, but also in the world. I collect emotions. And I am rich in that respect that the people of Russia have twice entrusted me with leadership of such a great country as Russia. I consider this to be my biggest fortune. As for the rumors concerning my financial wealth, I have seen some pieces of paper regarding this. This is plain chatter."


title: डीग

text: डीग राजस्थान प्रांत के भरतपुर जिले का एक प्राचीन ऐतिहासिक शहर है। इसका प्राचीन नाम दीर्घापुर था। स्कंद पुराण में दीर्घ या दीर्घापुर के रूप में इसका उल्लेख है। भरतपुर शहर से 32 किमी की दूरी पर स्थित है। डीग को भरतपुर राज्य की पहली राजधानी राजा बदन सिंह ने बनाया था। कभी भरतपुर के शासकों का ग्रीष्मकालीन आवास रहे, डीग ने क्षेत्र की भरतपुर राज्य की दूसरी राजधानी बनने की भूमिका निभाई है। यह रोचक छोटा सा नगर अपनी बेजोड किलेबंदी, अत्यधिक सुंदर बगीचों और कुछ भव्य महलों के कारण दर्शनीय है। यह नगर लगभग सौ वर्षो से उपेक्षित अवस्था में है, किंतु आज भी यहाँ भरतपुर के जाट-नरेशों के पुराने महल तथा अन्य भवन अपने भव्य सौंदर्य के लिए विख्यात हैं। नगर के चतुर्दिक मिट्टी की चहारदिवारी है और उसके चारों ओर गहरी खाई है। मुख्य द्वार 'शाह बुर्ज' कहलाता था। यह स्वयं ही एक गढ़ी के रूप में निर्मित था। इसकी लंबाई-चौड़ाई 50 गज़ है। प्रारंभ में यहाँ सैनिकों के रहने के लिए स्थान था। मुख्य दुर्ग यहाँ से एक मील है, जिसके चारों ओर एक सृदृढ़ दीवार है। बाहर क़िले के चतुर्दिक मार्गों की सुरक्षा के लिए छोटी-छोटी गढ़ियां बनाई गई थीं- जिनमें गोपालगढ़, जो मिट्टी का बना हुआ क़िला है, सबसे अधिक प्रसिद्ध था। यह शाहबुर्ज से कुछ ही दूर पर है। इन क़िलों की मोर्चाबंदी के अंदर सुंदर सुसज्जित नगर- डीग था, जो अपने वैभवकाल में (18वीं शती में) मुग़लों की तत्कालीन अस्तोन्मुख राजधानियों दिल्ली तथा आगरा के मुक़ाबले में खड़ा दीखता था।


title: डीग

text: डीग किला और जलमहल सूरजमल के महत्वपूर्ण निर्माण हैं|। राजा सूरजमल ने इस किले का निर्माण १७० ई। (?????????) में करवाया था। किले का मुख्य आकर्षण है यहां का निगरानी बुर्ज ('वॉच टावर'), जहां से न केवल पूरे महल को देखा जा सकता है, बल्कि शहर का नजारा भी लिया जा सकता है। आगरा किले से लूट कर यहां लाई गई तोप के अलावा गहरी खाई, ऊंची दीवारों और मज़बूत द्वारों के घिरे अब इस किले के अवशेष मात्र ही देखे जा सकते हैं।


title: डीग

text: डीग के किले का इतिहास अत्यंत रोचक है। थून, जाटौली तथा अन्य कई गढ़ियों की राख से बदन सिंह के भरतपुर राज्य का उदय हुआ था। २३ नवम्बर, १७२२ के दिन थून और जाटौली के पतन के पश्चात् औपचारिक रूप से बदन सिंह ने स्वयं को जयपुर दरबार का निष्ठावान सामंत बना लिया था। बदले में सवाई जयसिंह ने बदन सिंह को 'ब्रजराज' की उपाधि से सम्मानित किया। उन्हें नगाड़ा, निशान तथा पचरंगी झंडे के प्रयोग की अनुमति प्रदान की। अपने इरादे को मूर्त रूप देने के लिए, सबसे पहले उसने डीग के समीप स्थायी निवास और राज्य का सदर दफ्तर बनाया उसके बाद ब्रज के कई जमींदारों और सरदारों से मैत्री-सम्बन्ध स्थापित किये।


title: डीग

text: बदन सिंह ने अपने राज्य का विस्तार युद्ध की अपेक्षा शांति और राजनैतिक कौशल से अधिक किया। उनका स्वभाव रक्त बहाना नहीं, अपने राज्य का निर्माण करना था। डीग और भरतपुर के अजेय किलों के निर्माण और उनमें सुन्दर महलों की रचना उनका शौक था। अपने अंतिम दिनों में भरतपुर की बजाय वह डीग में ही रहते थे। डीग के भवन में एक लम्बा-चौडा तख्तनुमा पलंग आज भी मौजूद है, जिस पर ठाकुर बदन सिंह, परिवार के समस्त बालकों के साथ शयन करते थे। बदन सिंह ने आगरा के उन शिल्पियों को रोजगार दिया था, जो मुग़ल-साम्राज्य के कमजोर होने से भूखों मरने की स्थिति में थे। इसी तरह उन्होंने तालाब बनाने, ईंटे पकाने, घास के सुन्दर मैदान विकसित करने एवं फव्वारे बनाने वालों को काम दिया।


title: डीग

text: डीग के महलों में चतुष्कोण बनाते हुए बीच में ४७५-३५० फीट का एक बगीचा है। इसका निर्माण राजा सूरज मल ने करवाया था इसमें फव्वारे लगे हुए हैं। पूर्व व पश्चिम में विशाल जलाशय है तथा उत्तर की और नन्द भवन है, पश्चिम में मुख्य इमारत गोपाल भवन है, जो सभी महलों में सर्वाधिक विशाल है। यह तीन और से दुमंजिला है और बीच में विशाल सभा भवन है। गोपाल भवन से थोडी दूर दो छोटी इमारतें हैं जो सावन-भादों भवन के नाम से जानी जाती हैं। चतुष्कोण के दक्षिण की और उत्तर की तरफ मुंह किये दो महल हैं; (१) पश्चिम में मकराना के संगमरमर से बना सूरज भवन और (२) पूर्व में भूरे बलुआ पत्थर से बना किशन भवन है। इन दोनों महलों के बीच इस मजबूत इमारत की छत पर एक टंकी है जो इन सभी महलों व बगीचों में जल प्रवाह करती है। ब्रोक्मेन के अनुसार भंडार की विशाल क्षमता को आवश्यक मजबूती प्रदान करने में यह टंकी हिंदुस्तान में बेजोड़ है।


title: डीग

text: गोपाल भवन का निर्माण १७८० में किया गया था। खूबसूरत बगीचों से सजे इस भवन से गोपाल सागर का अद्भुत नजारा देखा जा सकता है। भवन के दोनों ओर दो छोटी इमारतें हैं जिन्हें 'सावन भवन' और 'भादों भवन' के नाम से पुकारा जाता है।


title: डीग

text: दक्षिण दिशा में संगमरमर का सूरज भवन स्थित है। यह एक हवादार महल है, जिसकी अलंकृत दीवारें व फर्श मन मोह लेते हैं। इसके पश्चिम ब्ररामदे के स्तम्भ व उत्तर के कुछ छज्जों को छोड़ कर सम्पूर्ण भवन संगमरमर का बना है। कुछ स्तम्भ व छज्जे बलुआ पत्थर के बने हैं। इन पर चूना कड़ा करके एकरूपता लाई गई है। सूरज भवन के बारे में कहा जाता है कि इसके निर्माण में ताज महल की नक़ल की गई है। सूरज भवन को देख कर स्पष्ट होता है कि यह पूर्णतया मौलिक एवं हिन्दू स्थापत्य कला का बेजोड़ निर्माण है। नुकीले किनारे वाले महराब, वक्र, पत्तियों वाले अलंकृत स्तम्भ आदि सभी हिन्दू रूपक इस भवन में मौजूद हैं, जो कि उदयपुर और आमेर के महलों से साम्य रखते हैं। कई कमरों में छतों में हिन्दू रूपक उलटे कमल बने हुए हैं। थार्टन के अनुसार डीग के महल में दक्षिण बरांडे के कुछ छज्जे, पश्चिम के कुछ स्तम्भ, उत्तर दिशा के बरांडे का फर्श, इन सभी में रूपवास परगने में स्थित बाँसी पहाडपुर का पत्थर इस्तेमाल किया गया है, जो शैली की रमणीयता और शिल्प की पूर्णता की दृष्टि से इतने श्रेष्ठ हैं कि उनसे बढ कर केवल आगरा का ताजमहल है। जबकि सम्पूर्ण भवन संगमरमर का है। यहाँ तक कि छत की पत्तियां भी संगमरमर की हैं। इसकी वजह यह है कि भवन सूरजमल के समय में बनना शुरू हुआ और उनकी मृत्यु के उपरांत जवाहर सिंह के समय में पूर्ण हुआ। तत्कालीन राजनीतिक उथल-पुथल के उस दौर में संभवतः जवाहर सिंह के समय निर्माणकला पर उतना ध्यान नहीं दिया गया।


title: डीग

text: सूरज भवन के साथ ही किशन भवन है। इसके सामने उत्तरी दिशा में नन्द भवन है। इस भवन में सभा भवन की भांति एक बड़ा हाल है। जो सात भागों वाले महराबदार स्तंभों की पंक्तियों से घिरा है। इसके दोनों सिरों पर संगमरमर के झरोखे बने हैं। मध्यस्थ स्तंभों पर आधारित महराबें आयताकार रूप में नियोजित की गई हैं। भवन में लाल पत्थर के साथ संगमरमर का प्रयोग भी किया गया है। इसमें लगे तोड़े (Brackets) व छज्जों की लम्बाई १२ फ़ुट तक है।


title: डीग

text: मुग़ल काल में अकबर के समय तक बंगाल शैली की छत राजपूत शैली का हिस्सा बन चुकी थी। बाबर द्वारा भारत में प्रचलित की गयी भवन, उद्यान व फव्वारों की ईरानी-चार-बाग़ पद्धति की व्यवस्था ने हिन्दू रियासतों के भवनों को एक नया रूप प्रदान किया।


title: डीग

text: मध्य काल में खासतौर पर हिन्दू वास्तुकला में दो प्रवृतियाँ समानान्तर रूप से मौजूद थी। एक परंपरा के अर्न्तगत पूर्णतया प्राचीन परम्पराओं के अनुसार निर्माण होते थे। दूसरी ओर मिश्रित शैली को भी अपनाया गया। यद्यपि विक्टोरिया युग में वास्तुकला का विकास हुआ, परन्तु मध्य काल के ताज महल, हुमायूं का मकबरा, बीजापुर की गोल गुम्बद, डीग के जल महल और भरतपुर के दुर्ग का कोई सानी नहीं है।


title: डीग

text: भरतपुर के शासक कुशल शासक ही नहीं थे, वरन अच्छे कला-प्रेमी एवं कला संरक्षक थे। उनके समय में हुए निर्माण वास्तुकला के अद्भुत नमूने हैं। बदन सिंह को सौन्दर्य कला, स्थापत्य कला और वास्तु का अच्छा ज्ञान था। डीग के भवनों एवं उद्यानों के विन्यास से यह स्पष्ट हो जाता है। उन्होंने डीग के किले में सुन्दर भवन बनाये जिनको पुराना महल नाम से जाना जाता है। १८ वीं सदी में जबकि मुग़ल शैली या मिश्रित शैली में काम हुआ, तब हिन्दू शैली का स्थान बनाये रखने का सार्थक प्रयास बदन सिंह एवं सूरजमल ने किया। मुग़ल शासकों की स्थिति उस समय अच्छी नहीं थी। मुग़ल सल्तनत भारी उथल पुथल का शिकार था। मुग़ल दरबारों से कारीगर काम छोड़-छोड़ कर जा रहे थे। उन दिनों ठाकुर बदन सिंह कुम्हेर की गढ़ी में रहते थे। वहीं रहते हुए उन्होंने सन १७२५ में प्रथम जाट राजधानी 'डीग' की स्थापना की। उसके बाद १७३३ में भरतपुर राजधानी की स्थापना सूरजमल ने की।


title: डीग

text: जैसे-जैसे भरतपुर राज्य की राजनैतिक व आर्थिक स्थिति मजबूत हुई वैसे-वैसे भरतपुर अंचल में वास्तुकला का विकास हुआ। कुम्हेर की गढ़ी, डीग के जल महल फिर भरतपुर दुर्ग का निर्माण उसी विकास के सोपान हैं। महाराजा बदन सिंह ने डीग के भवनों की योजना तैयार की और उस योजना को साकार रूप दिया महाराजा सूरजमल ने। यही योजनायें महाराजा बदनसिंह के सौन्दर्य बोध की परिचायक हैं।


title: डीग

text: कला के क्षेत्र में महाराजा सूरजमल की अभिरुचि दुर्ग, महल एवं मंदिर निर्माण में थी। यद्यपि उनके शासन काल में सभी जाट किलों की मरम्मत एवं पुनर्निमाण का कार्य जारी रहा, परन्तु स्वयं उनका योगदान विशेष रूप से भरतपुर और डीग के आधुनिकतम महलों के निर्माण में रहा। डीग में अपने पिता के समय के बने महलों, जो पुराने महलों के नाम से जाने जाते हैं, से पृथक सूरजमल ने सुन्दर जलाशय एवं फव्वारों के साथ आधुनिक सुविधा युक्त महलों का निर्माण करवाया, जो आज भी भव्य एवं दर्शनीय हैं। कवि सोमनाथ ने 'सुजन विलास' और अखैराम ने 'सिंहासन बत्तीसी' में डीग के इन सुन्दर महलों, वाटिका, जलाशय, आदि का श्रेष्ठ एवं सुन्दर वर्णन किया है।


title: डीग

text: सुन्दर भवनों एवं सुदृढ़ दुर्ग का निर्माण सुव्यवस्था एवं कुशल योजना विन्यास के माध्यम से ही संभव हुआ। यह निर्माण कार्य महाराजा बदन सिंह एवं सूरजमल को कुशल वास्तुशिल्पी ही नहीं, अपितु कुशल व्यवस्थापक, प्रारूपकार एवं, कलामर्मज्ञ का प्रमाण देता है।


title: डीग

text: इन महलों के निर्माण में महाराजा सूरज मल ने अपार धन खर्च किया। कहा जाता है कि लखनऊ के नवाब गाजीउद्दीन जो महाराजा सूरजमल के मित्र थे, जब १७५९ में डीग आये तो उन्होंने भी उपहारस्वरुप भवनों के निर्माण के लिए धन दिया था।


title: डीग

text: इन भवनों को देखने पर उस वक्त के मजदूरों व कारीगरों की कुशलता और सौन्दर्यबोध का परिचय मिलाता है। साथ ही यह भी संकेत मिलाता है की उन्हें प्रोत्साहन मिलता था, उचित पारिश्रमिक भी मिलता था। मुग़ल दरबारों से काम छोड़ कर आ रहे कारीगरों को महाराजा सूरजमल द्वारा काम दिया गया। इस योजना को कार्यान्वित करते समय निर्माण मंत्री जीवनराम वनचारी थे।


title: डीग

text: डीग के भवनों में महलों के साथ मुग़ल शैली के बड़े-बड़े चौकोर उद्यान हैं, जिनमें पानी की कृत्रिम व्यवस्था से चलने वाले फव्वारों की श्रृंखलाएं हैं।


title: डीग

text: मुख्य द्वार सिंह-पोल उत्तर दिशा में उत्तर की और मुंह किये हुए हैं, जिसमें नन्द भवनों तक फव्वारों की श्रृंखलाएं हैं, जो वर्मान में भूमिगत हैं। वर्गाकार उद्यानों के मध्य में अष्ट फलक आकृति वाला ६० फ़ुट चौडाई में फव्वारों का एक अति सुन्दर समूह है। इस बिंदु को सभी भवनों से फव्वारों की पंक्तियाँ जोड़ती हैं। सूरज भवन व किशन भवन के मध्य में निर्मित एक भवन के प्रथम तल पर २। ६ लाख लीटर क्षमता का एक हौज बना हुआ है, जो पानी की कृत्रिम व्यवस्था का स्रोत है। इसमें मोरियां (Outlets) मिटटी की नालियों को पकाकर जोड़कर बने गयी हैं। जिन पर चूने की परत (Lime Coating) चढी हुई है।


title: डीग

text: उस समय इस हौज को लगभग ८ दिनों में दो जोड़ी बैलों की मदद से भरा जाता था। हौज में मोरियों की योजना इस प्रकार है कि सभी फव्वारे महलों व उद्यानों में रंग -बिरंगी छटा बिखेरते हैं। एक समय में एक पंक्ति में एक ही रंग व विभिन्न रंगों वाले, दोनों तरह के फव्वारे चलते हैं। जब ये फव्वारे चल कर बंद होते हैं तो उसके बाद उद्यान के बीच जड़े पत्थर रंगों से इस तरह सरोबर दिखते हैं जैसे लोगों ने टोलियाँ बनाकर होली खेली हो। फव्वारों की यह सम्पूर्ण व्यवस्था तकनीकी दृष्टि से अद्वितीय है।


title: डीग

text: भवन के प्रथम तल पर बना अपार क्षमता का हौज जो २२५ वर्षों से आज भी अपनी क्षमता के अनुरूप कार्य कर रहा है। ये फव्वारे भवनों को वातानुकूलित ही नहीं करते हैं बल्कि कृत्रिम वर्षा की अनुभूति भी कराते हैं। इन फव्वारों की विशेषता विधि, रूप-रंग के अलावा एक धारा तथा सहस्त्र धारा के रूप में देखने योग्य है। भवनों में कई जगह इन्हें झरने का रूप देने का सार्थक प्रयास किया गया है। फव्वारे व उद्यान कृत्रिम वर्षा एवं रंग-बिरंगे रूप से मुग़ल काल में निर्मित श्रीनगर के निशात बाग़ व शालीमार बाग़ की व्यवस्था से एक कदम आगे हैं। इन फव्वारों व उद्यानों का निर्माण ईरानी-चार-बाग पद्धति पर आधारित है।


title: डीग

text: बारहदरी में फव्वारों की व्यवस्था उच्च तकनीक का बेमिसाल प्रयोग है। इसमें जल प्रवाह की गुप्त व्यवस्था है। बारहदरी की दूसरी छत का बीच का हिस्सा खोखला है, जिसमें लोहे के गोले हैं। पानी पहुँचने की व्यवस्था केपिलरी पद्धति पर आधारित है। जब फव्वारे चलते हैं तो पानी इस हिस्से में पहुँच कर गोलों को आपस में टकराता है जो बादल गरजने का आभास देता है। यह निर्माण अछे कला प्रेमी होने का प्रमाण तत्कालीन शासक को देता है। थर्टन का मत है -


title: डीग

text: सम्पूर्ण भवनों के अवलोकन से यह स्पष्ट हो जाता है कि वास्तव में यह महल परिसर उत्तर भारत में अद्वितीय भारतीय वास्तुकला का केंद्र है। तकनीक, प्रारूप व्यवस्था एवं शैली इन सभी आधारों पर यह श्रेष्ठ भवन है। सम्पूर्ण उत्तर भारत में हिन्दू शैली के एकमात्र महल डीग के जल महल हैं। इन भवनों में काम लाई गई तकनीक आज भी आधुनिकतम बनी हुई है।


title: डीग

text: महलों की ड्रेनेज व्यवस्था चाहे छत की हो या फर्श तल की, कुशल इंजीनियरिंग का प्रमाण है। आधुनिक विशेषज्ञों का मत है कि इन भवनों में नींव भरने में ताजमहल विधि का अनुसरण किया गया गया है। संभवतया इनके नीचे कमरेनुमा चौकोर कुंए बना कर उन पर भवनों का निर्माण किया गया है। गोवर्धन ड्रेन से गोपाल भवन में पानी आता है तथा जब गोपाल सागर पूरा भर जाता है तो अतिरिक्त जल साइफन विधि से स्वतः ही ड्रेन के जरिये सावन मंडप व नन्द भवन के करीब से होता हुआ रूप सागर में चला जाता है।


title: डीग

text: जैसा कि ऊपर लिखा गया है सूरज भवन को देख कर स्पष्ट होता है कि पूर्णतया मौलिक एवं हिन्दू स्थापत्य कला का बेजोड़ निर्माण है। नुकीले किनारे वाले महराब, वक्र, पत्तियों वाले अलंकृत स्तम्भ आदि सभी हिन्दू रूपक इस भवन में मौजूद हैं, जो कि उदयपुर और आमेर के महलों से साम्य रखते हैं। कई कमरों में छतों में हिन्दू रूपक उलटे कमल बने हुए हैं।


title: डीग

text: बेलबूटे ताजमहल व लाल किले आगरा के किले के संगमरमर के निर्माण से साम्य रखते हैं तो इसका कारण यह है कि कारीगर मुग़ल दरबार का काम छोड़ कर आये थे यह उनकी कला का प्रदर्शन है न कि नक़ल करने का।


title: डीग

text: भरतपुर राज्य के भवनों की १९ वीं सदी में देखभाल करने वाले अभियंता श्री जे. अच. देवनिश ने इस बारे में कहा है कि - :"अब डीग में जो संगमरमर का एक भवन है वह बारीकियों की दृष्टि से मुग़ल कलाकृतियों से स्पष्टतः भिन्न है। "


title: डीग

text: इसकी सारी भावना हिन्दू है। डीग के महलों के निर्माताओं को इस बात की आवश्यकता बिलकुल नहीं थी कि वे मौलिकता के अभाव में नक़ल करते। या उन्हें और कहीं से लाकर खड़ा करते। ताप मान को नियंत्रित करने के लिए छतों की मोटाई सवा सात फ़ुट तक रखी गई है। परन्तु साथ ही भार कम करने के लिए मिट्टी के पके घड़ों का सही ढंग से प्रयोग किया गया है। भरतपुर व डीग के भवनों में एकरूपता कायम करने का सुन्दर प्रयास किया गया है। प्रारूप व योजना को जिन रूपक एवं अलंकरणों की मदद से सुन्दर रूप दिया है उससे एक योद्धा किन्तु कलाप्रिय महाराजा की एक संवेदनशील छवि उभरती है।


title: डीग

text: इन भवनों के बारे में प्रसिद्ध वास्तुविदों ने अपनी-अपनी राय व्यक्त की है। स्थापत्य कला मर्मग्य फर्ग्यूसन के अनुसार, :"राजस्थान के राजमहलों का निर्माण उनके प्रबंध के दृष्टिकोण से कम या अधिक अव्यवस्थित व बेडौल है और सभी पहाड़ी या ऊँची जगह पर बने हैं, जबकि डीग के राजमहल पूर्णतः समतल मैदान में बनाये गए हैं। यह शिल्प सौन्दर्य और भावनात्मक महत्व की दृष्टि से राजपूतों के सभी महलों से उत्कृष्ट तथा अनुपम हैं। "


title: जॉन मिल्टन

text: जॉन मिल्टन (John Milton) [1608-1674] पैराडाइज लॉस्ट नामक अमर महाकाव्य के रचयिता जॉन मिल्टन अंग्रेजी के सार्वकालिक महान् कवियों में परिगणित हैं।


title: जॉन मिल्टन

text: कलाप्रेमी पिता की संतान होने से आरंभ से ही सुसंस्कृत मिल्टन ने उच्च शिक्षा भी प्राप्त की। इसके साथ ही तीव्र अध्यवसाय की स्वाभाविक प्रवृत्ति ने उन्हें परम पांडित्य प्रदान किया, जिसका सहज प्रभाव उनके साहित्य पर भी पड़ा। राजनीतिक सक्रियता के बाद सत्ता में उच्च पद प्राप्त करने तथा उच्च वर्गीय महिला से विवाह करने के बावजूद दोनों ही स्थितियाँ मिल्टन के लिए अंततः अत्यधिक दुःखद सिद्ध हुई। पूर्णतः नेत्रहीन हो जाने तथा विविध कष्टों को झेलने के बावजूद उन्होंने अपने दुःख को भी रचनात्मकता का पाथेय बना डाला और इस तरह एक दुःखपूर्ण जीवन की परिणति दुःखान्त न होकर सुखान्त हो गयी। ये एक महान कवि है। इनकी निजी सोनेट "ऑन हिज़ ब्लाइंडनेस" (उनका अंधापन) है जो स्वयं के नेत्रहीन होने पर आधारित है।


title: जॉन मिल्टन

text: जॉन मिल्टन का जन्म लंदन की चीपसाइड बस्ती ब्रेडस्ट्रीट में 9 दिसंबर 1608 ई० को हुआ था। उनके पिता कठोर प्यूरिटन होते हुए भी साहित्य एवं कला के प्रेमी थे, जिस कारण बालक मिल्टन को एक सुसंस्कृत परिवार के सभी लाभ प्राप्त हुए। मिल्टन की शिक्षा सेंट पॉल स्कूल तथा केंब्रिज विश्वविद्यालय के क्राइस्ट कॉलेज में हुई। क्राइस्ट कॉलेज में वे 7 वर्ष रहे। 1629 ई० में उन्होंने स्नातक पास किया और 1632 में स्नातकोत्तर। परंतु कॉलेज की पढ़ाई समाप्त होने के बाद भी उनका नियमित एवं सुनियोजित अध्ययन जारी रहा। उनके पिता की इच्छा थी कि वह चर्च में नौकरी करे अर्थात् पादरी बने, परंतु अपने अंतर्मन से मिल्टन कभी यह बात स्वीकार नहीं कर पाये। किसी अन्य व्यवसाय में जाने की भी उनकी रुचि नहीं थी। स्वाभाविक रूप से वे आत्मिक उन्नति की बात सोचते हुए काव्यरचना में लग गये। पिता की अच्छी आर्थिक स्थिति होने के कारण ऐसा करने में उनको कठिनाई की अनुभूति भी नहीं हुई। कैम्ब्रिज छोड़ने के बाद वे अपने ग्रामीण निवास पर रहने लगे, जो लंदन से करीब 17 मील दूर बकिंघमशायर में हॉर्टन में था। मिल्टन बाल्यावस्था से ही अध्ययन में इस कदर निमग्न रहते थे कि प्रायः आधी रात तक पढ़ते ही रह जाते थे। विश्वविद्यालय में भी उनकी यह अध्ययन-निष्ठा बनी रही और ग्रामीण निवास के एकांतवास में स्वाभाविक रूप से उनका अध्ययन अबाध गति से चलता रहा। इस प्रकार पहले से ही रखी हुई दृढ़ नींव पर अपने पाण्डित्य में अनवरत वृद्धि करके मिल्टन बड़ा भारी विद्वान् बन गया। यह बात सावधानीपूर्वक ध्यान में रखना आवश्यक है, न केवल इसलिए कि अपने पांडित्य की विशालता एवं विशुद्धता में वह हमारे अन्य सभी कवियों से कहीं ज्यादा बढ़ चढ़ कर है, बल्कि इसलिए भी कि उसके पाण्डित्य ने सर्वत्र उसके साहित्य का पोषण किया है जिसके फलस्वरूप उसका साहित्य उसके पाण्डित्य से ओतप्रोत है।


title: जॉन मिल्टन

text: 30 वर्ष की आयु में यात्रा का निश्चय करके मिल्टन लंदन से पेरिस होते हुए इटली तक गये; परंतु स्वदेश में संकटपूर्ण स्थिति के समाचार प्राप्त होने के बाद उन्हें यात्रा करना अनैतिक जान पड़ा। अगस्त 1639 में वे लंदन लौट आये और 1640 के बाद सत्ता के विरुद्ध प्यूरिटनों के सहायक के रूप में क्रियाशील रहे। कॉमनवेल्थ की स्थापना होने पर वे विदेशी मामलों की समिति के लिए लैटिन सेक्रेटरी नियुक्त हुए। 1643 में उन्होंने राजपक्ष के एक सदस्य "रिचर्ड पावेल" की युवती कन्या "मेरी पाॅवेल" से विवाह किया, परंतु यह विवाह अत्यंत दुर्भाग्यपूर्ण सिद्ध हुआ। इस युवती को लगा कि मिल्टन के साथ जीवन-यात्रा अंधकारमय है और इसलिए वह महीने भर बाद ही अपने पिता से मिलने गयी और वहाँ से लौटने से इन्कार कर दिया। इसी के बाद मिल्टन ने 'तलाक के सिद्धांत तथा अनुशासन' पर एक पुस्तिका (1643 ई०) लिखी थी। 1645 ई० में पुनः उनकी पत्नी लौट आयी और तीन पुत्रियों की माँ बनने के बाद 1652 में उसका निधन हो गया। 1652 के आरंभ में ही अत्यंत दुर्भाग्यपूर्ण रूप से वे बिल्कुल अंधे हो गये। अत्यधिक परिश्रम के कारण पहले ही उनकी दृष्टि काफी कमजोर हो चुकी थी। 3 वर्ष बाद उन्होंने पुनः विवाह किया परंतु उनकी पत्नी "कैथरीन वुडकॉक" 15 महीने के अंदर ही मर गयी। राजसत्ता के पुनः संस्थापन (1660) के बाद मिल्टन को कैद कर लिया गया और उनकी दो पुस्तकों को राजकीय आज्ञा से जला दिया गया। परंतु शीघ्र ही वे मुक्त हुए और धीरे-धीरे उनकी राजनीतिक प्रसिद्धि समाप्त हो गयी। अब वे अंधे तो थे ही, साथ ही निर्धन और अकेले भी थे। जिस निमित्त उन्होंने इतना परिश्रम और बलिदान किया था उसकी असफलता से उन्हें महान् क्लेश हो रहा था। उन्होंने तीसरा विवाह (1663 में) "एलिजाबेथ मिन्शल" से किया था, जिससे वृद्धावस्था में उन्हें आराम मिल रहा था, तथापि पहली पत्नी की पुत्रियों के कृतघ्नतापूर्ण व्यवहार के कारण उन्हें महान कष्ट भी झेलना पड़ रहा था। ऐसी अंधकारमय एवं दुःखपूर्ण परिस्थिति में उन्होंने महान् काव्यात्मक योजनाओं को अपनाया और इसी क्षेत्र में जीवन की चरम सफलता प्राप्त करके 8 नवंबर 1674 को उनका देहांत हो गया।


title: जॉन मिल्टन

text: दृष्टिहीन हो जाने पर लोगों की घृणा तथा उपहास सहते हुए भी मिल्टन ने अपनी आजीवन संचित कामना का प्रतिफल पैराडाइज लॉस्ट (स्वर्ग से निष्कासन) के रूप में सृजित किया। अपनी इस अमर कृति में मिल्टन ने एक साथ काव्य, नाटक, व्यंग्य, राजनीति, धर्म-दर्शन -- सबकी समेकित अभिव्यक्ति कर डाली है। बाइबल की कथावस्तु पर आधारित इस महाकाव्य में उन्होंने तत्कालीन राजनीतिक उत्थान-पतन की छायात्मक पुट देते हुए अपने परिपक्व वैचारिक निष्कर्षों को उपस्थापित किया, साथ ही विभिन्न ज्ञान-विज्ञान के विषयों को भी अंतर्निहित कर दिया है। यह सार्वकालिक महान् महाकाव्य 1667 ई० में प्रकाशित हुआ तथा पैराडाइज रिगेण्ड (स्वर्ग की पुनःप्राप्ति) और सैम्सन एगोनिस्टिस दोनों साथ-साथ 1671 ई० में।


title: जॉन मिल्टन

text: "पैराडाइज लॉस्ट" की वास्तविक समाप्ति "पैराडाइज रिगेण्ड" में हुई है। "पैराडाइज लॉस्ट" की तुलना में यह चार सर्गों का अल्पकाय खण्डकाव्य है। इस खण्डकाव्य की परिसमाप्ति पूर्णतया धर्म-दर्शन की विवेचना करते हुए सुखान्त रूप में हुई है। पूर्व महाकाव्य में आदम के निर्वासन रूपी दुःखान्त के बाद यहाँ नाटकीय रूप से शैतान की पराजय तथा मसीहा की विजय के वर्णन से समस्त काव्यकृति की सुखान्त परिणति हुई है।


title: जॉन मिल्टन

text: यह बात प्रायः निःसंदिग्ध रूप से मान्यताप्राप्त है कि शेक्सपियर के बाद मिल्टन ही अंग्रेजी का महानतम कवि है। दूसरे शब्दों में इसका आशय है कि वह नाट्य साहित्य के बाहर अंग्रेजी का महानतम कवि है।


title: जॉन मिल्टन

text: मिल्टन ने कॉलेज में अध्ययन के समय से ही रचना शुरू कर दी थी। उन्होंने गद्य एवं पद्य दोनों विधाओं में लिखा है। सुचिंतित पद्य लिखने एवं लंबे समय तक राजनीतिक तथा धार्मिक विवादों में पड़ने के कारण मिल्टन की पद्य रचना संख्या में अधिक नहीं है। कुल जमा लगभग एक दर्जन "साॅनेट" की रचना ही उन्होंने की है। राजनीतिक एवं धार्मिक विवादों में पड़ने के बाद लगभग 20 वर्षों तक मिल्टन गद्य रचना करते रहे, जिनमें से "एरियोपैजिटिका" को छोड़कर लगभग सभी निरर्थक माने गये हैं। उनका शाश्वत महत्त्व काव्य-रचना के कारण ही है।


title: गीज़ा पिरामिड परिसर

text: गीज़ा पिरामिड परिसर या गीज़ा पिरामिड कॉम्प्लेक्स (अरबी: أهرامات الجيزة,) मिस्र की राजधानी काहिरा के बाहरी इलाके में गीज़ा पठार पर एक पुरातात्विक स्थल है।


title: गीज़ा पिरामिड परिसर

text: प्राचीन स्मारकों के इस परिसर में तीन पिरामिड परिसरों को शामिल किया गया है जो ग्रेट पिरामिड के नाम से जाना जाता है, जो महान स्फिंक्स के रूप में बड़े पैमाने पर मूर्तिकला, कई कब्रिस्तान, एक श्रमिक गांव और एक औद्योगिक परिसर शामिल है। यह पश्चिमी रेगिस्तान में स्थित है, जो गीज़ा के पुराने शहर में नील नदी के लगभग 9 किमी (5 मील) पश्चिम में स्थित है, और काहिरा शहर के केंद्र के लगभग 13 किमी (8 मील) दक्षिण पश्चिम में स्थित है।


title: गीज़ा पिरामिड परिसर

text: गीज़ा के पिरामिड में गीज़ा के महान पिरामिड (जिसे चीप्स या खुफू के पिरामिड के रूप में भी जाना जाता है और जो 2560-2540 ईसा पूर्व बनाया गया) शामिल है, खाफ्रे (या चेफरेन) का कुछ छोटा पिरामिड दक्षिण-पश्चिम में कुछ सौ मीटर , और मेनकायर (या माइकरिनोस) के अपेक्षाकृत मामूली आकार के पिरामिड दक्षिण-पश्चिम से कुछ सौ मीटर दूर हैं। ग्रेट स्फिंक्स परिसर के पूर्वी तरफ स्थित है। मिस्र के वैज्ञानिकों के बीच वर्तमान सर्वसम्मति यह है कि ग्रेट स्फिंक्स का प्रमुख खफरे का है। इन प्रमुख स्मारकों के साथ-साथ कई छोटे उपग्रह भवन हैं, जिन्हें "क्वींस" पिरामिड, कारवे और घाटी पिरामिड के नाम से जाना जाता है।.


title: स्विच

text: स्विच या कुंजी उस यांत्रिक युक्ति को कहते हैं जो किसी विद्युत परिपथ को इच्छानुसार जोडने (connect) या तोडने (disconnect) के काम आती है। आकार-प्रकार एवं कार्य के आधार पर स्विचें अनेकानेक प्रकार की होती हैं - लघु से लघुतर आकार से लेकर लाखों किलोवाट की शक्ति को नियंत्रित करने वाली औद्योगिक प्लान्ट की स्विचें।


title: स्विच

text: नीचे कुछ परिपथ दिये हुए हैं जिनमें प्रकाश करने वाली युक्तियों के नियन्त्रण के लिये स्विच का उपयोग किया गया है-


title: स्विच

text: बल्ब को और भी अधिक स्थानों से नियंत्रित करने के लिये हमें SPDT (3-way) स्विचों के बीच अन्य DPDT स्विच (4-way) लगाने चाहिये।


title: पानी में डूबना

text: जब कोई व्यक्ति पूरी तरह से या फिर आंशिक रूप से पानी में डूबता है तो श्वांस अवरोध के कारण व्यक्ति की मृत्यु हो जाती है। पानी में व्यक्ति के डूबने की अलग-अलग स्थिति होती है जो की उसके मृत्यु की सम्भावना बढ़ाती है और मृत्यु का समय भी |


title: एक्यूपंक्चर

text: एक्यूपंक्चर (acupuncture) दर्द से राहत दिलाने या चिकित्सा प्रयोजनों के लिए शरीर के विभिन्न बिंदुओं में सुई चुभाने और हस्तकौशल की प्रक्रिया है। एक्यूपंक्चर: दर्द से राहत दिलाने, शल्य-चिकित्सीय संज्ञाहरण प्रवृत्त करने और चिकित्सा प्रयोजनों के लिए शरीर के विशिष्ट क्षेत्रों की परिधीय नसों में सुई छेदने का चीनी अभ्यास।


title: एक्यूपंक्चर

text: एक्यूपंक्चर का प्रारंभिक लिखित अभिलेख चीनी ग्रन्थ "शिजी" (史记, अंग्रेज़ी: "रिकॉर्ड्स ऑफ़ द ग्रैंड हिस्टोरियन") ई॰पू॰ दूसरी सदी के उसके इतिहास में विस्तृत चिकित्सीय पाठ "हुआंग्डी नेइजिंग" (黄帝内经, अंग्रेज़ी: "यल्लो एंपरर्स इनर कैनन") है। दुनिया भर में एक्यूपंक्चर के विभिन्न रूपों का अभ्यास किया जा रहा है और सिखाया जा रहा है। एक्यूपंक्चर 20वीं सदी के अंत से सक्रिय वैज्ञानिक अनुसंधान का विषय रहा है लेकिन यह परंपरागत चिकित्सा-शास्त्र के शोधकर्ताओं और नैदानिकों के बीच विवादास्पद रहा है। एक्यूपंक्चर उपचार की आक्रामक प्रकृति के कारण, समुचित वैज्ञानिक नियंत्रण का उपयोग करने वाला अध्ययन स्थापित करना मुश्किल है। कुछ विद्वानों की समीक्षाओं ने निष्कर्ष निकाला है कि एक इलाज के रूप में एक्यूपंक्चर की प्रभावशीलता को छद्म-औषध प्रभाव के माध्यम से बड़े पैमाने पर स्पष्ट किया जा सकता है, जबकि अन्य लोगों ने विशिष्ट दशाओं में उपचार की प्रभावकारिता का सुझाव दिया है। एक एक्यूपंक्चर चिकित्सक ने विश्व स्वास्थ्य संगठन के लिए एक्यूपंक्चर नैदानिक परीक्षणों की एक समीक्षा प्रकाशित की जिसमें निष्कर्ष निकाला गया कि वह कई दशाओं में उपचार के लिए प्रभावी है, लेकिन चिकित्सा वैज्ञानिकों द्वारा रिपोर्ट को ग़लत और भ्रामक होने के लिए स्पष्टतया आलोचना की गई। वैकल्पिक चिकित्सा ग्रंथों ने घोषित किया है कि विशेष एक्यूपंक्चर तकनीक स्नायविक दशाओं के उपचार और दर्द निवारण में प्रभावी हो सकती है, लेकिन इस तरह के दावों की कई वैज्ञानिकों ने पूर्वाग्रह और कमज़ोर पद्धतियों के प्रयोग द्वारा अध्ययन पर निर्भरता के लिए आलोचना की गई है। नेशनल सेंटर फ़ॉर कॉम्प्लिमेंटरी एंड ऑल्टरनेटिव मेडिसिन (NCCAM), अमेरिकन मेडिकल एसोसिएशन (AMA) और विभिन्न सरकारी रिपोर्टों ने एक्यूपंक्चर के प्रभाव (या इसकी कमी) का अध्ययन किया है और उस पर टिप्पणी की है। आम सहमति है कि जब रोगाणुहीन सुइयों का उपयोग करते हुए अच्छी तरह प्रशिक्षित चिकित्सकों द्वारा प्रयुक्त एक्यूपंक्चर सुरक्षित है और इस संबंध में अतिरिक्त अनुसंधान की ज़रूरत है।


title: एक्यूपंक्चर

text: चीन में एक्यूपंक्चर की उत्पत्ति अनिश्चित है। एक स्पष्टीकरण यह है कि कुछ सैनिक जो युद्ध में तीर से घायल हो गए थे, उनकी पुरानी वेदनाएं ठीक हो गई जो अन्यथा लाइलाज थी और इस पर मतभेद भी हैं। चीन में, एक्यूपंक्चर के अभ्यास को अतीत में पाषाण युग तक देखा जा सकता है, "बियन शी" या नुकीले पत्थरों के साथ. 1963 में एक "बियन" पत्थर, दुओलन काउंटी, मंगोलिया में मिला जो एक्यूपंक्चर की उत्पत्ति को निओलिथिक तक पीछे धकेलता है। शांग राजवंश (1600-1100 BCE) के काल के हाइरोग्लिफ्स और पिक्टोग्राफ मिले हैं जो यह दर्शाते हैं कि एक्यूपंक्चर का अभ्यास मोक्सीबस्टन के साथ-साथ किया जाता था। सदियों से धातु विज्ञान में सुधार के बावजूद, हान राजवंश के दौरान 2री सदी तक यह संभव नहीं हो पाया था कि पत्थर और हड्डी की सुई को धातु ने प्रतिस्थापित किया। एक्यूपंक्चर का आरंभिक जिक्र "शीजी" में है (史記, अंग्रेजी में "रिकॉर्ड्स ऑफ़ द ग्रैंड हिस्टोरियन") और साथ में बाद के चिकित्सा ग्रंथो में भी इसके सन्दर्भ हैं जो संदिग्ध हैं, लेकिन उनकी व्याख्या एक्यूपंक्चर की चर्चा करने के रूप में हो सकती है। एक्यूपंक्चर का वर्णन करने वाला सबसे प्रारंभिक चीनी चिकित्सा ग्रन्थ है "हुआंग्डी नेजिंग", महान पीले सम्राट का क्लासिक ऑफ़ इन्टरनल मेडिसिन ("हिस्ट्री ऑफ़ एक्यूपंक्चर") जिसे करीब 305-204 ईसा पूर्व के आस-पास संकलित किया गया। "हुआंग्डी नेजिंग", एक्यूपंक्चर और मोक्सीबस्टन के बीच भेद नहीं करता है और दोनों ही उपचार के लिए समान संकेत देता है। "मवांग्दुई" ग्रन्थ, जिसका काल दूसरी शताब्दी ई॰पू॰ है, हालांकि यह ग्रन्थ "शीजी" और "हुआंग्डी नेजिंग" से पहले का है, नुकीले पत्थरों का उल्लेख करता है जिससे "फोड़े" और मोक्सीबस्टन खोला जाता था लेकिन एक्यूपंक्चर नहीं, लेकिन दूसरी शताब्दी BCE तक, एक्यूपंक्चर ने प्रणालीगत स्थितियों के प्राथमिक उपचार के रूप में मोक्सीबस्टन को प्रतिस्थापित किया।


title: एक्यूपंक्चर

text: यूरोप में, ओट्ज़ी द आइसमैन के 5000 साल पुराने ममिकृत शरीर के परिक्षण में उसके शरीर में टैटू के 15 समूहों की पहचान की गई है, जिनमें से कुछ ऐसी जगह स्थित हैं जिसे अब समकालीन एक्यूपंक्चर बिन्दुओं के रूप में देखा जाता है। इस तथ्य को इस बात के साक्ष्य के रूप में पेश किया जाता है कि एक्यूपंक्चर के समान कोई अभ्यास वजूद में था जिसे प्रारंभिक कांस्य आयु के दौरान यूरेशिया में अन्य स्थानों में किया जाता था।